Εργατικό Επαναστατικό Κόμμα (ΕΕΚ) Μαγνησίας: Σεπτεμβρίου 2013\nΔΗΛΩΣΗ ΤΟΥ ΕΕΚ ΓΙΑ ΤΙΣ ΣΥΛΛΗΨΕΙΣ ΣΤΕΛΕΧΩΝ ΤΗΣ ΝΑΖΙΣΤΙΚΗΣ «ΧΡΥΣΗΣ ΑΥΓΉΣ»\nΟι συλλήψεις του αρχηγίσκου και πρωτοκλασάτων στελεχών της Ναζιστικής «Χρυσής Αυγής» εκδηλώνει την βαθύτατη κρίση μέσα στους κρατικούς μηχανισμούς και την δεξιά μνημονιακή συγκυβέρνηση ΝΔ-ΠΑΣΟΚ μετά την λαϊκή κατακραυγή που ακολούθησε την άνανδρη δολοφονία του Παύλου Φύσσα από τον Ρουπακιά και το ναζιστικό τάγμα εφόδου στο Κερατσίνι.\nΤο αίμα του Παύλου πέφτει πάνω στις κεφαλές του κράτους και των παρακρατικών παιδιών του. Η κατάσταση έχει ξεφύγει από τον έλεγχο της άρχουσας τάξης, η οποία και προσπαθεί να βάλει φίμωτρο στα μαντρόσκυλά της όχι γιατί φοβάται μήπως δαγκώσουν την ίδια αλλά μην προκαλέσουν μια ανεξέλεγκτη θύελλα που θα ξεπερνούσε εκείνη του Δεκέμβρη 2008.\nΚράτος και κυβέρνηση θέλουν να ανασυνταχτούν. Τίποτα, όμως, δεν μπορεί να τους ξεπλύνει. Χρειάστηκαν 4 φόνοι και 400 βαριοί τραυματισμοί για να βρει ξαφνικά ο «Ξένιος» Δένδιας τους 32 φακέλους; Όλοι οι όροι και οι μηχανισμοί που στήριξαν την άνοδο της «ΧΑ» και κάλυψαν τους δολοφόνους της βρίσκονται εδώ. Μαζί και η τρόικα της ΕΕ/ΕΚΤ/ΔΝΤ που ο κοινωνικός κανιβαλισμός της την θρέψανε με ανθρώπινο κρέας. Κι αυτός ο κανιβαλισμός συνεχίζεται και εντείνεται όπως δείχνουν οι μαζικές απολύσεις στο δημόσιο, τα κλεισίματα των εργοστασίων, η κατεδάφιση της Παιδείας και της Υγείας.\nΔεν μας ξεγελούν η κυβέρνηση Σαμαρά- Βενιζέλου –Βορίδη -Άδωνη κι οι ανθρωποφύλακές τους. Τον Ναζισμό, τους κρατικούς προστάτες του, τους καπιταλιστές χρηματοδότες τους, την συστημική μήτρα που τους γεννά και τους ξαναγεννά μπορεί να σαρώσει και θα σαρώσει η ανεξάρτητη αντιφασιστική αντικαπιταλιστική κινητοποίηση της εργατικής τάξης κι όλων των καταπιεσμένων.\nΕΕΚ, 28 Σεπτεμβρίου 2013\nΑναρτήθηκε από Διαχειριστής στις 12:09:00 μ.μ. Σύνδεσμοι σε αυτήν την ανάρτηση\n«Και σε άλλες χώρες του Ευρωπαϊκού Νότου που πλήττονται ιδιαίτερα από την συστημική κρίση όπως εμείς υπάρχει το φαινόμενο της ανόδου του φασισμού αλλά δεν είναι τόσο οξυμένο όπως στη χώρας μας. Πως εξηγείται αυτό;»\nΉταν μερικά από τα καίρια ερωτήματα που τέθηκαν στη χθεσινή εκδήλωση της Λαϊκής Συνέλευσης γειτονιάς Αγ. Νεκταρίου Βόλου με ομιλητή το Σάββα Μιχαήλ, διακεκριμένο συγγραφέα- φιλόσοφο και γ.γ. του ΕΕΚ.\nΟλόκληρη η ομιλία του συντρόφου γ.γ. Σάββα Μιχαήλ\n1. στην ιστοσελίδα του ΕΕΚ :\n2. στο youtube :\nΑναρτήθηκε από Διαχειριστής στις 11:47:00 π.μ. Σύνδεσμοι σε αυτήν την ανάρτηση\nΗ καθολική ανθρώπινη χειραφέτηση θα είναι η δική μας Εκδίκηση!\nΤο ΕΕΚ συμμετέχει και καλεί στην αντιφασιστική διαδήλωση, πλ.Ελευθερίας, Τετάρτη 25 Σεπτέμβρη 2013, Βόλος γιατί η καθολική ανθρώπινη χειραφέτηση θα είναι η δική μας Εκδίκηση!\nΔεν ήταν η «κακιά στιγμή», μια «παρεξήγηση» για τα ποδοσφαιρικά. Η δολοφονία του 34χρονου Παύλου Φύσσα στο Κερατσίνι, ήταν μια πολιτική δολοφονία, πλήρως ενταγμένη στη σύγκρουση Επανάστασης-Αντεπανάστασης που έχει ήδη ξεκινήσει. Στόχοι της επίθεσης ήταν όλα όσα εκπροσωπούσε ο Παύλος.\nΉταν εργάτης αγωνιζόμενος μέσα στο Συνδικάτο Μετάλλου. Ήταν αριστερός, αντιφασίστας, πολιτικοποιημένος.\nΌσο κι αν ο φυσικός αυτουργός Γιώργος Ρουπακιάς, έχει το τυπικό προφίλ ενός λούμπεν μαχαιροβγάλτη, η Χρυσή Αυγή -της οποίας είναι ενεργότατο μέλος και μισθοδοτούμενος υπάλληλος- δεν είναι απλά μια «εγκληματική συμμορία». Η Χρυσή Αυγή είναι απευθείας όργανο των αφεντικών, χρηματοδοτούμενη από εφοπλιστές κι άλλους καπιταλιστές, προβαλλόμενη σταθερά από αστικά ΜΜΕ, εντεταλμένη να τσακίσει όσους βρίσκονται απέναντι από τα αφεντικά, όπως φάνηκε και με την δολοφονική επίθεση στα μέλη του ΚΚΕ και συνδικαλιστές της Ζώνης, στο Πέραμα. Η Χρυσή Αυγή είναι ένας φασιστικός παρακρατικός βραχίονας, απαραίτητο γρανάζι στους μηχανισμούς ενός κράτους σε κατάσταση εκτάκτου ανάγκης, αποδυναμωμένου λόγω της βαθιάς του κρίσης αλλά κι αποφασισμένου να αναλάβει την πιο σκληρή αντεπαναστατική δράση ενάντια στον επαναστατικό ξεσηκωμό των καταπιεσμένων. «Κράτος-Παρακράτος, δουλεύουνε μαζί», όπως με την εισαγγελική παραπομπή σε δίκη, του σ. Σάββα Μιχαήλ και του πρώην πρύτανη του EMΠ Κ. Μουτζούρη, μετά από μήνυση των Ναζί, που τελικά τους γύρισε μπούμεραγκ.\nΑς μην ξεγελιέται κανείς με τον «αντιφασιστικό πυρετό» που κυρίεψε ΜΜΕ και αστικά κόμματα, μετά την δολοφονία του Παύλου. Η ξαφνική «κατακραυγή» της Χρυσαυγίτικης βίας από πλευράς τους, στο όνομα πάντα της συνταγματικής τάξης, είναι προαναγγελία των σχεδιασμών για το χτύπημα του κινήματος. Ήδη, ο ανεκδιήγητος «Ξένιος» Δένδιας, που δεν καλεί ούτε καν σε ΕΔΕ τους μπάτσους της ΔΙΑΣ που παρακολουθούσαν «διακριτικά» την δολοφονία, σηκώνει το λάβαρο της «αντιφασιστικής» πάλης, ανακοινώνοντας νομοθετική ρύθμιση ενάντια στην Χρυσή Αυγή. Οι «παπαγάλοι» των media ουρλιάζουν εν χορώ πως η Χρυσή Αυγή πρέπει να βγει εκτός νόμου και να πεταχτεί εκτός Βουλής. Κανείς δεν λέει την αλήθεια: η νομική «απομόνωση» της Χρυσής Αυγής δεν συνιστά εμπόδιο στην υπόγεια πριμοδότησή της για να μπορέσει να κυριαρχήσει στις εξαθλιωμένες μικροαστικές μάζες, βάζοντάς τες στην υπηρεσία του κράτους και του κεφαλαίου. Όσο η Χρυσή Αυγή θα συνεχίζει να κινείται ανενόχλητη στα σκοτάδια, θα χτυπηθούν πρώτα και κύρια οι εργατικές οργανώσεις και συλλογικότητες, στο όνομα της «προστασίας του Πολιτεύματος» κι «ενάντια στη βία». Η (ακρο)δεξιά χείρα του πρωθυπουργού, Χ. Λαζαρίδης, ήδη τοποθέτησε τον… ΣΥΡΙΖΑ, «εκτός συνταγματικού τόξου», ενώ ο τσεκουροφόρος ακροδεξιός Bορίδης θέτει στην ίδια μοίρα και το KKE!\nΔεν θα παλέψουμε «μαζί τους» τον Φασισμό. Τις προθέσεις της κυβέρνησης τις είδαμε από την πρώτη στιγμή, πριν καλά-καλά στεγνώσει το αίμα του Παύλου, όταν χτυπήθηκε βάναυσα η μαζικότατη πορεία στο Κερατσίνι, που διαμαρτυρόταν για το ναζιστικό έγκλημα. Τις είδαμε στην αγαστή συνεργασία των ΜΑΤ των Δένδια-Σαμαρά με τους φασίστες, που πέταγαν πέτρες στους διαδηλωτές, καλυμμένοι πίσω από τις αστυνομικές ασπίδες.\nΌσο η κυβέρνηση συνεχίζει να στρώνει το έδαφος στον Φασισμό, τόσο πιο βαθιά θα βουτάει τα χέρια της στο αίμα του Παύλου. Κι είναι σίγουρο πως θα συνεχίσει να το κάνει, ιδιαίτερα τώρα που βρίσκεται στριμωγμένη από τον αγωνιστικό απεργιακό ξεσηκωμό που έχει ξεσπάσει στους καθηγητές και σε όλο το Δημόσιο. Για τα ίδια συμφέροντα και για τη σωτήρια του ίδιου συστήματος μάχονται. Γι’ αυτό η κυβέρνηση Σαμαρά-Βενιζέλου πρέπει να ανατραπεί, εδώ και τώρα! Να τσακιστεί από το εργατικό κίνημα, με Γενική Πολιτική Απεργία Διαρκείας και Εξέγερση. Να τσακιστούν μαζί της και τα ναζιστικά κοπρόσκυλα, με το μόνο τρόπο που είναι αυτό εφικτό: με σύγκρουση στο δρόμο! Με Ενιαίο Εργατικό Μέτωπο, με ομάδες αυτοάμυνας και εργατικές πολιτοφυλακές, παλεύοντας για την εξουσία των Εργατικών Συμβουλίων!\nΗ φρίκη του Φασισμού δεν είναι ικανή να «διορθώσει» τη σαπίλα του καπιταλισμού! Θα τους θάψουμε όλους μαζί στο χρονοντούλαπο της Ιστορίας, γιατί ερχόμαστε από το Μέλλον με τον καιρό να μας φυσάει πρίμα!\nΑναρτήθηκε από Διαχειριστής στις 8:24:00 π.μ. Σύνδεσμοι σε αυτήν την ανάρτηση\nΟΣΑ ΦΕΡΝΕΙ Η ΣΤΙΓΜΗ - ΠΡΟΣΟΧΗ,ΠΡΟΣΟΧΗ, ΧΡΥΣΑΥΓΙΤΗΣ ΜΕ ΣΤΟΛΗ\n'Προσοχή, προσοχή, Χρυσαυγίτης με στολή' φώναζε σύσσωμος ο εργατόκοσμος που μαζεύτηκε στην γέφυρα του Μαρτίνου να διαμαρτυρηθεί κλίνοντας συμβολικά το δρόμο για ένα 15΄λεπτα και δέχτηκε την επίθεση των ΜΑΤ του «Ξένιου» Δένδια. Τα χημικά και ο πετροπόλεμος συνεχίστηκαν έως λίγο μετά της 18:00.\nΔυο μέρες μετά την δολοφονία του Φύσσα, εν μέσω της απεργίας των καθηγητών και την ώρα που θα γίνουν οι γενικές συνελεύσεις τους για να αποφασίσουν για την συνήχηση του απεργιακού τους αγώνα, ο κρατικός μηχανισμός της καταστολής με εντολή της κυβέρνησης, θέλει να στείλει ένα ακόμα σκληρό μήνυμα στους απεργούς όλης τις χώρας.\nΤο ίδιο μήνυμα και στόχο είχε και η στυγνή δολοφονία του Φύσσα. Ο φονιάς έσφαξε τον νεαρό εργάτη σύντροφο μας, εκτελώντας την εντολή που πείρε βρισκόμενος σε διατεταγμένη υπηρεσία από το οργανωτικό κέντρο της συμμορίας και με την διακριτική όπως πάντα παρουσία των ΔΙΑΣ.\nΤρία χρόνια τώρα, όσο εντείνετε η καπιταλιστική κρίση αποκαλύπτεται η απόλυτη αδυναμία των κυβερνώντων να κυβερνήσουν με τον παλιό τρόπο. Στην προσπάθεια να κυβερνήσουν επιβάλλοντας τα μνημονικά μέτρα στις μάζες των εργαζόμενων χρησιμοποίησαν ότι είχαν στην διάθεση τους. Ψεύτες πολιτικούς, πουλημένους γραφειοκράτες συνδικαλιστές, προσωπικότητες «κύρους», την βία και τα χημικά της αστυνομίας, τις επιστρατεύσεις των διαμαρτυρόμενων εργατών και την κήρυξη περιοχών ολόκληρων σε κατάσταση έκτακτου ανάγκης.\nΌτι και αν έχουν μέχρι σήμερα χρησιμοποιήσει δεν μπορεί να συγκρατήσει έναν λαό που δεν ανέχεται πλέον να κυβερνιέται με τον παλιό τρόπο και παλεύει για να ζήσει.\nΣε μια τέτοια στιγμή λοιπόν μια κοινωνία εργαζόμενων καταλαβαίνει ξεκάθαρα και μέσα σε μια στιγμή, τον ρόλο του καπιταλιστικού κράτους και της συμμορίας των ναζί.\nΕκεί που αρκετό καιρό τώρα το ΔΣ του σωματείου (ΔΑΚΕ), προσκαλούσε την συμμορία των φονιάδων σε φόρουμ δίνοντας της θεσμική υπόσταση για να απευθύνετε στους εργάτες.\nΕκεί που και άλλοι θεσμικοί παράγοντες δήμαρχοι, βουλευτές και γραφειοκράτες συνδικαλιστές, κάθονται σαν ομότιτλη με την συμμορία στο ίδιο τραπέζι και προσπαθούν με μπόλικη σάλτσα από «Ελληνική υπερηφάνεια» να διασκεδάσουν τους εργάτες για να ξεχάσουν τις απολύσεις χωρίς αποζημιώσεις και να τους εμπλέξουν σε αγώνα για να επιλεχτεί αφεντικό από την Ελλάδα.\nΕκεί που μόνο μια μικρή μειοψηφία ανεξάρτητων συνδικαλιστών είχε διαμαρτυρηθεί και κατήγγειλε την πρόσκληση της συμμορίας.\nΕκεί στην επίθεση των ΜΑΤ σύσσωμοι όλοι εργάτες και κάτοικοι φώναξαν:\nΠροσοχή, προσοχή χρυσαυγίτες με στολή!!!!!!!\nΑναρτήθηκε από Διαχειριστής στις 8:43:00 μ.μ. Σύνδεσμοι σε αυτήν την ανάρτηση\nΚΑΤΑΓΓΕΛΙΑ ΓΙΑ ΤΗΝ ΠΑΡΟΥΣΙΑ ΕΝΟΠΛΟΥ ΤΡΑΜΠΟΥΚΟΥ ΣΤΗΝ ΑΝΙΦΑΣΙΣΤΙΚΗ ΠΟΡΕΙΑ ΤΗΣ ΔΑΦΝΗΣ\nTο EEK KATAΓΓEΛΛEI την παρουσία ενόπλου τραμπούκου –ειδικού φρορού όπως μάθαμε αργότερα- στην αντιφασιστική διαδήλωση στην πλατεία Kαλογήρων, στη Δάφνη, το απόγευμα της Παρασκευής 20 Σεπτέμβρη.\nΟ εν λόγω τραμπούκος, με μπλουζάκι όπως τα MAT επάνω και κοντό παντελονάκι κάτω, ήλθε στην πλατεία Kαλογήρων με μηχανή μεγάλου κυβισμού χωρίς πινακίδες και προκαλούσε τους συγκεντρωμένους με υβριστικά χρυσαυγίτικα συνθήματα. Kυνηγήθηκε από τους συγκεντρωμένους και αφού πυροβόλησε τουλάχιστον δυο φορές οπισθοχώρησε σε παρακείμενη καφετέρια με προτεταμένο το όπλο. Aποκλείστηκε όμως από τους διαδηλωτές και τελικά συνελήφθη από την αστυνομία.\nTα MAT που κατέφθασαν εντός ολίγων λεπτών, χωρίς δεύτερη κουβέντα έρριξαν χειροβομβίδες κρότου-λάμψης και χημικά κατά των συγκεντρωμένων επιχειρώντας να τρομοκρατήσουν και να διαλύσουν την συγκέντρωση.\nTελικά, παρά το κλίμα αστυνομικής τρομοκρατίας, μια μαζική πορεία 500 - 600 διαδηλωτών έκανε πορεία στους δρόμους του δήμου Δάφνης και επέστρεψε στο σταθμό του Mετρό, στην πλατεία Kαλογήρων, κερδίζοντας την υποστήριξη και χειροκροτήματα από πλήθος λαού στις γειτονιές της Δάφνης. «Oύτε στην Δάφνη ούτε πουθενά, τσακίστε τους φασίστες σε κάθε γειτονιά», «Tο Kατσιπόδι έχει ιστορία, έξω οι φασίστες από τη συνοικία», «κράτος παρακράτος δουλεύουνε μαζί, κάτω η κυβέρνηση και οι νεοναζί» ήταν μερικά από τα συνθήματα, που συγχρόνως κατάγγελναν την δολοφονία του Παύλου Φύσσα στο Kερατσίνι από τους ναζιστές τραμπούκους με τους αστυνομικούς να εποπτεύουν «διακριτικά» τη δολοφονία.\nH αντιφασιστική διαδήλωση είχε καλεστεί από την αντιφασιστική πρωτοβουλία, συλλογικότητες και φορείς της Δάφνης – Yμηττού κ.ά. ύστερα από ρατσιστικό επεισόδιο κατά ελληνίδας επιστημόνισσας και του μαύρου συνοδού της από φασίστα τον οποίο η αστυνομία άφησε να διαφύγει ανενόχλητο, ενώ προσήγαγε για εξακρίβωση στοιχείων τον απολύτως νόμιμο αφρικανό άνδρα και την ελληνίδα επιστημόνισσα.\nKατά του ένοπλου τραμπούκου -ειδικού φρουρού- στο αστυνομικό τμήμα μας ειπώθηκε ότι ασκήθηκε αυτεπάγγελτη μήνυση από την εισαγγελία.\nΑναρτήθηκε από Διαχειριστής στις 8:29:00 μ.μ. Σύνδεσμοι σε αυτήν την ανάρτηση\nΤραγουδά ο Killah P, ή Παύλος Φύσσας. Ο 34χρονος αντιφασίστας χιπ-χόπερ τραγουδά για τον Κάρλος Τζουλιάνι και τον Αλέξανδρο Γρηγορόπουλο. Δε γνώριζε πως ο ίδιος θα πέσει νεκρός από το μαχαίρι ενός φασίστα τη νύχτα της 17ης προς 18ης Σεπτέμβρη στην περιοχή της Αμφιάλης. Η παρουσία της αστυνομίας ήταν «διακριτική», όπως και στο Πέραμα, όταν οι ναζί επιτέθηκαν σε ομάδα του KKE· διακριτικά επέβλεπαν καθώς κάποιος από την ομάδα φασιστών που επιτέθηκε στον Παύλο Φύσσα και τη σύντροφό του μαχαίρωνε τον Παύλο στην καρδιά. Το ασθενοφόρο ήρθε μετά από 35 λεπτά και ο νεαρός αντιφασίστας άφησε την τελευταία του πνοή στο Γενικό Κρατικό Νικαίας.\nΔεν υπάρχει χρόνος για δάκρυα όσο το αίμα του συντρόφου παραμένει νωπό.\nΠρέπει να τιμήσουμε τη μνήμη του στους δρόμους.\nΔεν υπάρχει χρόνος για δάκρυα όσο η φασιστική απειλή παραμένει στους δρόμους\nΠρέπει να τσακίσουμε τους φασίστες.\nΔεν υπάρχει χρόνος για δάκρυα όσο η κυβέρνηση των δολοφόνων βρίσκεται στη θέση της.\nΟι μπάτσοι του Δένδια που επέβλεπαν τη δολοφονία είναι συνένοχοι στο έγκλημα.\nΗ κυβέρνηση του Σαμαρά έχει αίμα στα χέρια της.\nΗ απεργία της OΛME κι η 48ωρη απεργία της ΑΔΕΔΥ αποκτά νέο περιεχόμενο. Κάθε ώρα που αυτή η κυβέρνηση βρίσκεται στη θέση της αποτελεί κίνδυνο για το λαό. Να την μετατρέψουμε ΤΩΡΑ σε Γενική Πολιτική Απεργία Διαρκείας.\nΕνιαίο Εργατικό Μέτωπο, ομάδες αυτοάμυνας και πολιτοφυλακές, για να ΤΣΑΚΙΣΟΥΜΕ ΤΟΥΣ ΦΑΣΙΣΤΕΣ: ΤΩΡΑ!\nΤο ΕΕΚ-Τροτσκιστές καλεί την εργατική τάξη, εργαζόμενη και άνεργη, τους εργαζομένους που απολύονται στο δημόσιο, τη νεολαία, κάθε καταπιεσμένο και εκμεταλλευόμενο σε διαρκή κινητοποίηση. Μόνο η συντριβή του καπιταλιστικού κράτους και του φασιστικού παρακράτους τους, κι η κατάκτηση της εξουσίας από την εργατική τάξη μπορεί να καθαρίσει την Κόπρο του Αυγεία του καπιταλιστικού συστήματος, τη δυσωδία των απογόνων χιτών και των ταγματασφαλιτών. Να εκδικηθούμε όχι μόνο για τον Παύλο Φύσσα, αλλά για όλες τις γενιές των καταπιεσμένων!\nΉ καθολική εξαφάνιση του ανθρώπινου μέσα στον άνθρωπο ή καθολική ανθρώπινη χειραφέτηση!\nΝΑ ΤΣΑΚΙΣΟΥΜΕ ΤΟ ΦΑΣΙΣΜΟ, ΤΟ ΣΥΣΤΗΜΑ ΠΟΥ ΤΟΝ ΓΕΝΝΑ ΚΑΙ ΤΟ ΚΡΑΤΟΣ ΠΟΥ ΤΟΝ ΥΠΟΘΑΛΠΕΙ!\nΚαλούμε όλη την εργατική τάξη, τους κομμουνιστές, τους αντιφασίστες,\nόλα τα μαχόμενα τμήματα της κοινωνίας σε μαζική διαδήλωση,\nΛάρισα : Πλατεία Ταχυδρομείου, σήμερα Tετάρτη, 18 Σεπτεμβρίου, στις 6 μμ.\nΒόλος: Πλατεία Ελευθερίας, σήμερα Tετάρτη, 18 Σεπτεμβρίου, στις 6 μμ.\nΕΡΓΑΤΙΚΟ ΕΠΑΝΑΣΤΑΤΙΚΟ ΚΟΜΜΑ// Κ.Ο. ΘΕΣΣΑΛΙΑΣ\nΑναρτήθηκε από Διαχειριστής στις 10:17:00 π.μ. Σύνδεσμοι σε αυτήν την ανάρτηση\nΓράμμα συντρόφου : Με το ΕΕΚ στους επερχόμενους αγώνες\nμε το παρόν κείμενο θα προσπαθήσω να σκιαγραφήσω τι σημαίνει για μένα Εργατικό Επαναστατικό Κόμμα. Το ΕΕΚ πέρα από το ότι αποτελεί κόμμα συνειδητών μαχητών και υπερασπιστών των συμφερόντων της εργατικής τάξης συγκεντρώνει και συμπυκνώνει όλη την εμπειρία που δίνει η μελέτη της ιστορίας των αγώνων στην υπεράσπιση των εργατικών και λαϊκών δικαιωμάτων του παρελθόντος με μια πολιτική ανάλυση τοποθετημένη με μεγάλη επιτυχία στις σημερινές συνθήκες. Αυτή άλλωστε είναι και η μεγάλη δύναμη του Μαρξισμού.\nΕν μέσω βαθύτατης, της χειρότερης στην ιστορία, κρίσης του καπιταλισμού έχοντας συμμετάσχει σε αναρίθμητους αγώνες και συνεχίζοντας ακούραστα στον δρόμο της οργάνωσης της χειραφέτησης της εργατικής τάξης και της εργατικής εξουσίας, το ΕΕΚ δείχνει τον δρόμο της διεξόδου από την λαίλαπα που κατατρώει τις σάρκες του λαού και κυρίως την πλειοψηφία των εργαζόμενων τμημάτων ιδιαιτέρως την νεολαία αλλά και τις γυναίκες, τους εκατομμύρια άνεργους και τους συνταξιούχους.\nΣτο 12ο συνέδριο του κόμματος, δημιουργήθηκε και υπερψηφίστηκε ένα έκτακτο πρόγραμμα εξόδου από την κρίση για ανάπτυξη όχι μόνο της χώρας, όπως αρέσκονται να λένε οι αστοί πολιτικάντηδες, αλλά του λαού που αποτελεί την ίδια τη χώρα. Βαδίζοντας πάντα με το όραμα του σοσιαλισμού και του κομμουνισμού σε όλη την Ευρώπη και παγκόσμια για μια κοινωνία χωρίς εκμετάλλευση από άνθρωπο σε άνθρωπο, απαιτείται η εφαρμογή αυτού του προγράμματος.\nΘυμάμαι ότι στις 4 Δεκέμβρη 2011 η οργάνωση Βόλου πραγματοποίησε μια εκδήλωση - συζήτηση με θέμα Βάρκιζα τέλος Δεκέμβρης 1944 – 2008 – 2011 με κεντρικό ομιλητή τον σύντροφο Θοδωρή Κουτσουμπό. Αυτή ήτανε και η πρώτη μου επαφή με μέλη του ΕΕΚ, άγνωστοι άνθρωποι, μέχρι τότε, σε μένα αλλά σύντροφοί μου κάποιες μέρες μετά από αυτή την εκδήλωση.\nΗ συγκεκριμένη συζήτηση ήταν διεξοδική θέτοντας το μεγάλο ζήτημα της εποχής με ένα τρόπο που κανένα άλλο κόμμα της αριστεράς δεν τα κατάφερνε και που δεν ήτανε άλλο από την καπιταλιστική κρίση ξετυλιγμένη σε όλες εκφάνσεις της και τις αντιφάσεις της ενώ προσπαθούσε και σε μέγιστο βαθμό τα κατάφερνε, να απαντήσει σε όλα τα ερωτήματα που έθεταν οι συμμετέχοντες σε αυτήν. Ο τρόπος της ανάλυσης του ζητήματος με έκανε να θέλω κι εγώ να συμμετάσχω με όποιον τρόπο μπορούσα στον αγώνα που έδιναν αυτοί οι άνθρωποι. Θεωρούσα πως ο τρόπος που έβλεπαν τα πράγματα ήταν σωστός. Έτσι τον έβλεπα κι εγώ. Ήτανε ένας τρόπος να καταλαβαίνεις, να συζητάς, να αναλύεις και συγχρόνως να προτείνεις και να δρας. Να σπας το συνεχές, να δημιουργείς ρήγματα στις συνειδήσεις και να πολεμάς το κατεστημένο. Στην αρχή έτσι το έβλεπα.\nΛίγες μέρες μετά έμαθα, ότι στον τομέα της πράξης και της δράσης, η δουλειά που γινότανε προερχότανε από την δύναμη λιγοστών ανθρώπων, αλλά με μεγάλη δύναμη ψυχής, όραμα και συγκεκριμένο σχέδιο δράσης για να το πραγματοποιήσουνε. Ήθελα να ενισχύσω την παρουσία του κόμματος σε τοπικό επίπεδο αλλά και πανελλαδικά. Τότε κατάλαβα ότι αυτά που εξ αρχής είχα αντιληφθεί για το ΕΕΚ ήτανε λιγότερα από αυτά που εκείνο πραγματικά ήταν. Ο τρόπος που οι σύντροφοί μου με δέχτηκαν στον κομματικό πυρήνα, οι συνεχείς προσπάθειές τους να μου εξηγούν ό,τι δεν καταλάβαινα και πιστέψτε με ήταν τα περισσότερα από αυτά που διαδραματίζονταν στην κοινωνία, με γεμίσαν με μια άλλη πεποίθησηδηλαδή ότι εδώ συμβαίνει κάτι πραγματικά επαναστατικό. Κι αυτό ήταν καλό όχι για κάποιον ακτιβιστικό ή εξτρεμιστικό λόγο αλλά γιατί οι μεγάλες αλήθειες είναι, από μόνες τους, επανάσταση. Είναι αλλαγή στάσης ζωής και αλλαγή τρόπου σκέψης. Κι εκεί λέγονταν όλες οι αλήθειες.\nΜε το ΕΕΚ είχα ασχοληθεί για πολύ καιρό πριν προσπαθώντας να ενημερώνομαι για τις αποφάσεις του και τις δράσεις του. Όμως δεν έκανα κάτι για να έρθω σε επαφή μαζί του. Το Βάρκιζα τέλος πάτησε το κουμπί μου. Επιτέλους ένα κόμμα που συμπαθούσα έλεγε δυνατά και προπαγάνδιζε παντού ότι εγώ σκεφτόμουν χρόνια τώρα. Ότι το τέλος είναι ΤΕΛΟΣ, όσο κι αν το καθυστερείς κι όταν πρέπει να μπει σαν λύση απλά το βάζεις και το υλοποιείς. Συγχρόνως όμως είναι και μια νέα αρχή. Ένας τρόπος να ξεκινήσεις νέα πράγματα, βάζοντας μια άλλη προοπτική. Τότε ήρθε η νέα προοπτική. Και δεν ήτανε άλλη από την προοπτική της επανάστασης.\nΓια κάποιους αυτό είναι μια αφηρημένη έννοια. Μια λέξη που δεν έχει κάποιο ιδιαίτερο νόημα γιατί σημαίνει πολλά αλλά αν δεν υπάρχει ένας τρόπος να αλλάξεις στάση, δηλαδή να επανα – στατήσεις, μιλάμε για ένα όνειρο. Για μερικούς οι επαναστάσεις που έγιναν έγιναν από λάθους ανθρώπους ή και για λάθος λόγους. Δεν θα το κρίνω σήμερα αν και θα μπορούσαμε να αναλώσουμε ώρες συζητώντας το. Τους θυμίζω μόνο πως αν δεν είχαν γίνει κάποιες από αυτές τις επαναστάσεις από τους λαούς της γης κατά καιρούς, εμείς δεν θα είχαμε την δυνατότητα να εκφράζουμε τις απόψεις μας έστω κι αν αυτές ποινικοποιούνται ολοένα και περισσότερο από μια διεθνή εξουσία που με ένα φαιό μανδύα καλύπτει τον φασισμό και υπερασπίζεται την ‘’ δημοκρατία ‘’..\nΚαι ποιός είναι ο μόνος τρόπος να επαναστατήσει μια ολόκληρη κοινωνία σύντροφοι και συναγωνιστές, φίλες και φίλοι ; Μα να βρεθεί κάποιος που να ηγηθεί, που να μπορεί να το οργανώσει και να το φέρει εις πέρας για τον λαό με τον λαό.\nΤο καθήκον αυτό έρχεται να εκπληρώσει το εργατικό επαναστατικό κόμμα της κάθε χώρας έχοντας συσπειρώσει κάτω από την σημαία του όλους εκείνους τους ανθρώπους που συνειδητά θα παλέψουνε για την αλλαγή ολόκληρης της κοινωνίας και δεν είναι άλλοι από αυτούς που ονομάζουμε πρωτοπορία της εργατικής τάξης.\nΈτσι λοιπόν κι εγώ περήφανος που αποτελώ ένα ελάχιστο δείγμα ανθρώπου που θέλει να αγωνιστεί για μια άλλη κοινωνία, γράφω δυο αράδες για αυτά που σήμερα με ωθούν μπροστά στις μάχες που πρέπει να δώσουμε. Και δεν λέω κάτι καινούριο. Λέω μόνο πως δεν αρκεί να αγαπάς το παιδί σου για να παλέψεις. Ούτε μόνο την γυναίκα σου και τους φίλους σου. Πρέπει να αγαπάς τα παιδιά, τις γυναίκες και τους φίλους όλου του κόσμου. Όχι δεν λέω πως πρέπει να αγαπάς κι αυτόν που καταστρέφει την οικογένειά σου, που δεν σου επιτρέπει να κεράσεις ένα παγωτό στο παιδί σου ή να φροντίσεις την γυναίκα σου όπως της αξίζει ή το αντίστροφο. Αυτό θα ήτανε πολύ ιδεαλιστικό άλλωστε. Αυτό που λέω είναι πως αν δεν αγωνιστούμε όλοι μαζί για την απαλλοτρίωση των απαλλοτριωτών των ζωών μας θα κληθούμε να αντιμετωπίσουμε τα παιδιά μας κατάματα. Και προσωπικά δεν θα ήθελα να με ρωτήσει με ύφος γεμάτο ειρωνία : ‘’ Εσύ τι έκανες στον πόλεμο μπαμπά ; ‘’\nΓιατί ναι έχουμε πόλεμο. Και στην μία πλευρά του οδοφράγματος είναι εκείνοι που μας εκβιάζουν για μια χούφτα ευρώ, που απειλούν με χρεοκοπία ένα ολόκληρο λαό ενώ οι ίδιοι είναι ήδη χρεοκοπημένοι και δεν διστάζουν να τον ξυλοφορτώσουν αν αμφισβητήσει έστω και ελάχιστα τα λεγόμενά τους. Από την άλλη πλευρά είμαστε εμείς. Οι άνθρωποι του μόχθου και της εργατιάς. Όλοι εμείς που μέσα από φωτιά και σίδερο βγήκαμε και από τέτοια υλικά είναι φτιαγμένα τα όνειρά μας. Που δεν σκύβουμε το κεφάλι σε κανέναν τύραννο, σε κανέναν αποτυχημένο αστό πολιτικό οποιασδήποτε απόχρωσης ή σε οποιονδήποτε τους ζηλεύει και θέλει την υποτιθέμενη δόξα τους. Είμαστε από αυτή την πλευρά όλοι εμείς που ξέρουμε τι θα πει κόπος, ιδρώτας, εκβιασμός και έχουμε γευτεί την τρομοκρατία άπειρες φορές στην δουλειά μας.\nΕίμαστε εμείς που δεν κάνουμε την πραγματικότητα όνειρο αλλά θέλουμε να κάνουμε τα όνειρά μας πραγματικότητα. Που θέλουμε να λέμε στα παιδιά μας πως παλέψαμε με νύχια και με δόντια για μια κοινωνία χωρίς πολέμους, χωρίς ρατσισμό και φασισμό. Που δε φοβηθήκαμε για να το πετύχουμε να χτυπηθούμε με ανθρώπους που, αρχικά, φάνταζαν πολύ μεγαλύτεροί μας. Αλλά που τελικά ήταν μικροσκοπικοί μπροστά μας όταν συνειδητοποιήσαμε την δύναμή μας. Όταν καταφέραμε να ενωθούμε σαν πολλά ξύλα που από σκόρπια άψυχα κομμάτια σε ένα δάσος γίναμε σφιχτό δεμάτι με δυνατή ψυχή.\nΟ Μπέρτολτ Μπρεχτ έλεγε :\nΑν μείνουνε τα πράγματα όπως είναι, είσαστε χαμένοι. Φίλος σας είναι η αλλαγή, η αντίφαση σύμμαχός σας. Από το τίποτα πρέπει κάτι να κάνετε, μα οι δυνατοί πρέπει να γίνουν τίποτε. Αυτό που έχετε απαρνηθείτε το και πάρτε αυτό που σας αρνιούνται\nΦίλες και φίλοι, έχει ήδη αρχίσει η αντίστροφη μέτρηση για την ύπαρξή τους. Τώρα είναι η ώρα να δυναμώσουμε τόσο που να μπορούμε να τους καταφέρνουμε καίρια και κύρια χτυπήματα. Όσο το έδαφος κάτω από τα πόδια τους θα γίνεται κομμάτια τόσο θα χρησιμοποιούν τα δομικά υλικά μιας χρήσης με τα αρχικά Χ.Α. για να αποκαθιστούν τις ζημιές. Να ξέρετε όμως πως είναι αδύναμα υλικά. Κακής ποιότητας. Όσα τσουβάλια και να χρησιμοποιήσουνε δεν θα καταφέρουν τίποτα. Γιατί οι σκόνες δεν έχουνε ψυχή ούτε και μυαλό. Ψυχή και σοφία έχουμε εμείς.\nτώρα είναι η ώρα της συσπείρωσης κάτω από την επαναστατική σημαία ενός κόμματος που θα μάχεται για την ευημερία ενός ολόκληρου λαού μαζί του και όχι από πάνω του. Κάτω από την σημαία ενός επαναστατικού κόμματος που θα αγωνίζεται για την αυτοοργάνωση των εργαζομένων, για τις συνελεύσεις τους σε κάθε χώρο δουλειάς και σπουδής. Σε κάθε γειτονιά δημιουργώντας εκείνες τις απαραίτητες συνθήκες που θα το φέρουν μπροστάρη στην επερχόμενη επανάσταση. Για την νίκη ενάντια σε όλους όσους έχουν τις ζωές μας ως δάνεια με υψηλό επιτόκιο απαντάμε με επανάσταση για την εργατική εξουσία.\nΣυσπειρωθείτε, οργανωθείτε στο κόμμα της χειραφέτησης της εργατικής τάξης.\nΟργανωθείτε στο ΕΕΚ.\nΓια μια Ελλάδα, μια Ευρώπη, έναν κόσμο χωρίς καπιταλισμό. Για έναν κόσμο χωρίς δούλους και αφεντικά και κράτη διαχειριστές των υπάρξεών μας.\nΣτον αγώνα ενωμένοι.\nΣτον κόσμο μας προσμένει μια διεθνής για εργαζόμενους που δεν θα είναι\nεργαλεία του καπιταλισμού τους αλλά αυτοί που θα παράγουν και θα\nαπολαμβάνουν τα πάντα.\nΑναρτήθηκε από Διαχειριστής στις 8:19:00 π.μ. Σύνδεσμοι σε αυτήν την ανάρτηση\nΚΑΤΩ ΤΑ ΧΕΡΙΑ ΑΠΟ ΤΙΣ ΚΑΤΑΛΗΨΕΙΣ. ΚΑΤΩ ΤΑ ΧΕΡΙΑ ΑΠΟ ΤΙΣ ΖΩΕΣ ΜΑΣ.\nΣυμμετέχουμε και καλούμε στη πορεία αλληλεγγύης στις καταλήψεις, Πέμπτη 12 Σεπέμβρη 2013, 18:00, Πλατεία Πανεπιστημίου, Βόλος.\nΤο ΕΕΚ στέκεται στο πλευρό όλων των κατειλημμένων κοινωνικών χώρων, όλων των εστιών αντίστασης και διεκδίκησης που βρίσκονται σε κάθε γωνιά της Ελλάδας αλλά και διεθνώς.\nΤοπικά, οι δυνάμεις καταστολής έχουν ξεκινήσει από τις 20 Δεκέμβρη 2012 μια εξοργιστική επιχείρηση εκκένωσης και εισβολής, ακόμη και συλλαμβάνοντας τους αγωνιστές των χώρων αυτών.\nΕίναι σίγουρο πως εκείνο που θέλει να τσακίσει το αστικό κράτος δεν είναι κάμποσοι τοίχοι και μερικοί τόνοι τούβλων, εγκαταλελειμμένα κτήρια που οι μόνοι που τα φρόντισαν και αξιοποίησαν είναι οι καταληψίες αγωνιστές και αγωνίστριες. Ούτε –απλά- τους κύκλους αυτομόρφωσης, τα δωρεάν μαθήματα κάθε είδους, τις συναυλίες και τις συλλογικές κουζίνες. Εκείνο που θέλει να τσακίσει είναι ό,τι αυτά εμπνέουν: την πρόταση ενός άλλου τρόπου ζωής που αντιτάσσει το κοινωνικό άτομο απέναντι σε μια κοινωνία ατόμων. Μια πρόταση που αδυνατεί να πραγματωθεί στον καπιταλισμό κι είναι υποχρεωμένη να παλεύει την επαναστατική ανατροπή του. Εκείνο που το αστικό κράτος θέλει να εκκενώσει είναι το όραμα μιας κοινωνίας των συλλογικών αποφάσεων, της στέγης και τροφής για όλους, της γνώσης, του πολιτισμού και της επιστήμης για όλους.\nΣήμερα, που η αποφορά του νεκροζώντανου καπιταλισμού είναι αβάσταχτη για εκατομμύρια εργαζόμενων κι άνεργων ανθρώπων, φανερώνεται πιο επιτακτική από ποτέ η ανάγκη του συστήματος αυτού να μας θάψει μαζί του. Όμως την ίδια στιγμή εκατομμύρια κινητοποιούνται αναζητώντας μιαν άλλη λύση, από τους επαναστατημένους της Αιγύπτου μέχρι τους εργάτες της ΒΙΟ.ΜΕ και τους καθηγητές που ξεκινάνε την απεργία διαρκείας. Δεν πρόκειται λοιπόν για μια επίδειξη δύναμης από την πλευρά των καπιταλιστών και του κράτους τους αλλά δείγμα της κρίσης τους! Ξέρουν καλά πως στην επερχόμενη εξέγερση οι κατειλημμένοι κι αυτοδιαχειριζόμενοι χώροι μπορούν να αποτελέσουν τα πρώτα ορμητήρια του αγώνα μας.\nΤο δικό μας καθήκον -καθήκον κάθε αγωνιστή και αγωνίστριας της ζωής-είναι να επεκτείνουμε τις καταλήψεις: σε κάθε χώρο δουλειάς, σχολείο, σχολή, στα μέσα μαζικής μεταφοράς και εργοστάσια.\nΝα τα μετατρέψουμε σε κέντρα αγώνα για όλη την κοινωνία.\nΓια την οργάνωση της γενικής πολιτικής απεργίας διαρκείας που θα ανατρέψει την παρούσα καπιταλιστική κυβέρνηση και θα εμποδίσει την εγκατάσταση οποιασδήποτε άλλης.\nΓια την οργάνωση της νίκης της προλεταριακής επανάστασης, της νίκης όλων αυτών που παράγουν τα πάντα και στερούνται των πάντων.\nΓια την εξουσία των εργατικών συμβουλίων, μιας εξουσίας από μας για μας.\nΓια τον πανανθρώπινο ελευθεριακό κομμουνισμό.\nΑναρτήθηκε από Διαχειριστής στις 2:39:00 μ.μ. Σύνδεσμοι σε αυτήν την ανάρτηση\nΑπολογία Σάββα Μιχαήλ ( στη δίκη της 03/09/2013 με κατήγορους ναζιστές της ΧΑ )\nΚύριε Πρόεδρε, κυρία Εισαγγελεύς , κυρία Γραμματέα,\nΥπάρχει ένα κεντρικό παράδοξο, μια βασική αντίφαση στην πολιτική δίκη η οποία διεξάγεται τώρα σ’ αυτό το χώρο.\nΗ αντίφαση είναι η εξής, κατά την δική μου άποψη, αλλά και κατά την άποψη χιλιάδων ανθρώπων στην Ελλάδα, σε όλη την Ευρώπη και σε όλο τον κόσμο, που με τίμησαν στέλνοντας χιλιάδες μηνύματα συμπαράστασης: υπάρχει μια απίθανη αντιστροφή της πραγματικότητας στην χώρα που όλοι σεμνύνονται ότι γεννήθηκε η δημοκρατία. Οι πραγματικοί κατήγοροι μετατρέπονται σε κατηγορούμενους και οι πραγματικοί κατηγορούμενοι που θα έπρεπε να καθίσουν εκεί που κάθομαι εγώ, με τον σεβαστό κ. πρύτανη, παριστάνουν τον μηνυτή και τον κατήγορο και σεμνύνονται για την πίστη τους όχι στις δημοκρατικές δάφνες αυτής της χώρας αλλά αντίθετα στο 3ο Ράιχ το οποίο επέβαλλε την τυραννία του για χρόνια στην ίδια την Γερμανία, στην Ευρώπη και στην χώρα μας εξοντώνοντας ολόκληρους πληθυσμούς.\nΚατηγορούμενοι και ένοχοι, για την διασπορά μίσους, δεν είναι οι ήπιες ανακοινώσεις των κομμάτων, οργανώσεων συνδικαλιστικών και αντιρατσιστικών που καλούσανε στην κινητοποίηση τις 9ης Μάιου 2009 αλλά αντίθετα εκείνοι που καθημερινά σπέρνουν, καλλιεργούν το μίσος ανθρώπου απέναντι σε άνθρωπο, και πραγματώνουν αυτό το μίσος με βίαιες εγκληματικές ενέργειες κάτω από ένα απαράδεκτο καθεστώς νομικής ασυλίας και κρατικής προστασίας.\nΚατηγορούμενοι και ένοχοι για βιαιοπραγίες, δεν είναι ούτε ο ομιλών ούτε ο πρύτανης, ούτε το Εργατικό Επαναστατικό Κόμμα, ούτε όλοι όσοι μαζευτήκαμε για να εμποδίσουμε ακριβώς αυτά τα κηρύγματα μίσους και την φτηνή δημαγωγία, να εκμεταλλευτούν την κοινωνική απελπισία ανθρώπων, οι οποίοι τα τελευταία χρόνια έχουν χάσει την δουλειά τους, έχουν χάσει τον μισθό τους, έχουν χάσει τους όρους της ύπαρξης τους . Δεν πιστεύω ότι όλοι οι ψηφοφόροι της Χ.Α είναι φασίστες ή Ναζί. Πολλοί ψηφοφόροι τους είναι απελπισμένοι και σε αυτή την απελπισία προσπαθούν να κερδοσκοπήσουνε οι Χρυσαυγίτες προσπαθώντας να ακολουθήσουν τον δρόμο και τα χνάρια του Χίτλερ και των δυνάμεων των Ναζί, αυτών που καταδυναστεύσανε και αυτή την χώρα, που σφάξανε στο Δίστομο, που κάψανε τα Καλάβρυτα, που στείλανε και την συντριπτική πλειοψηφία των Εβραίων σε αυτή την χώρα όπως και στην υπόλοιπη Ευρώπη στα κρεματόρια, μαζί και την μισή μου οικογένεια. Η άλλη μισή σώθηκε χάρη στο ΕΑΜ και χάρη στην ΕΑΜίτισα μητέρα μου, κι η οποία συνελήφθη από την Γκεστάπο, βασανίστηκε στην Μέρλιν και λόγο του βασανισμού πέθανε σχετικά νωρίς, από τις συνέπειες των βασανιστηρίων. Ήταν μόλις 21 χρονών, και της βάλανε στο κεφάλι το σιδερένιο στεφάνι με τα καρφιά που τα σφίγγανε και μπαίνανε λίγο-λίγο στο κρανίο, για να προδώσει που έκρυβε τους Εβραίους. Αρνήθηκε να το κάνει όμως αυτό και κατέληξε εκεί που κατέληξε. Στα 54 της να χάσει κάθε επαφή με τον κόσμο και μετά; Λίγα χρόνια πέθανε, Είναι, όμως, προς τιμήν της η ηρωική στάση και της ίδιας και της πατρίδας της - γιατί προέρχεται από την Κάλυμνο, το νησί από όπου ξεκίνησε η πρώτη λαϊκή εξέγερση ενάντια στον φασισμό του Μουσολίνι τον Απρίλιο του 1935 και συγκρότησε ένα άτυπο(όπως και τώρα από μία άποψη) διεθνές ενιαίο μέτωπο με τον λαό της Αιθιοπίας, τότε που είχε δεχθεί τα χημικά του Μουσολίνι, σαν αυτά τα οποία επικαλείται και με τα οποία ο ιμπεριαλισμός απειλεί σήμερα τους λαούς της γειτονικής μας περιοχής, αρχίζοντας από την Συρία.\nΤέλος, κατηγορούμενοι και ένοχοι που θα έπρεπε να κάτσουν στο εδώλιο των κατηγορούμενων μπροστά στην συνείδηση του λαού και ολόκληρου του κόσμου, είναι εκείνοι οι διεθνείς τοκογλύφοι και κεφαλαιοκράτες ντόπιοι και ξένοι, οι τρόικες κι οι κυβερνήσεις τους που καταδίκασαν ένα ολόκληρο λαό στην ανθρωπιστική τραγωδία των τριών τελευταίων χρόνων, που έχουν ποδοπατήσει όχι μονάχα τους όρους της ζωής τους αλλά και την αξιοπρέπεια τους. Μιλάω και πρέπει να μιλάει κανείς γι’ αυτά με το νου οπωσδήποτε, με την καθαρότητα του νου, αλλά όχι χωρίς καρδιά. Γιατί οι στιγμές που ζούμε όλοι μας ανεξάρτητα σε ποια πολιτική παράταξη είμαστε, ήμασταν και θα είμαστε. Όλοι μας! Χωρίς καμιά εξαίρεση. Οι στιγμές που ζούμε είναι ιστορικές όχι με την βαρύγδουπη έννοια του όρου αλλά επειδή υφιστάμεθα όσα υφιστάμεθα σαν λαός και σαν εργατική τάξη, σαν ανθρωπότητα μέσα στην τρέχουσα συστημική κρίση του καπιταλισμού.\nΚαθώς η πραγματικότητα έχει αντιστραφεί από τους διώκτες μας, κατηγορούμενοι δεν είναι οι διωκόμενοι αλλά οι διώκτες μας, παρόλο που δεν ξέρουν καν τι υπογράφουν στην μήνυση . Μόνο δύο μάρτυρες της ΧΑ παρουσιάστηκαν ενάντια μας σε αυτή την δίκη, ο μεν πρώτος είπε ότι δεν διάβασε καν την περιβόητη επίμαχη προκήρυξη του Ε.Ε.Κ κι ότι κάποιος άλλος του είπε και υπέγραψε! Ο δε δεύτερος, ο οποίος δημοσίως έχει πει ότι είναι δικηγόρος της Χ.Α, ο κύριος Ανδριόπουλος, δήλωσε ότι «τρέμει και φοβάται με τέτοια κείμενα για την ίδια του την ζωή»!!.\nΑυτοί οι άνθρωποι που σεμνύνονται για τα μπράτσα τους με τα αναβολικά που παίρνουν, αυτοί που παριστάνουν τους μεγάλους νταήδες εκεί που τους παίρνει, αυτοί οι άνθρωποι λοιπόν φοβούνται και τρέμουν από μια ήπια κατά την γνώμη μου προκήρυξη, την δικιά μας, του Ε.Ε.Κ ή και οποιαδήποτε άλλη που κυκλοφόρησε ενάντια τους τον Μάιο του 2009. Επαναλαμβάνω ότι θεωρώ ότι όσες προκηρύξεις έχουν βγει από αντιρατσιστικές οργανώσεις, από διάφορες συλλογικότητες μαζί με το Ε.Ε.Κ είναι ήπιες μπροστά σε ενέργειες ανθρώπων οι οποίοι συμπεριφέρονται απέναντι σε άλλους ανθρώπους σαν να είναι υπάνθρωποι και όχι μονάχα στους μετανάστες. Μπορεί να ξεκινάνε από τους μετανάστες και να πάνε στους Εβραίους, μετά τα θύματά τους επεκτείνονται σε όλους τους Έλληνες όσο «καθαρόαιμοι», υποτίθεται, κατά την γνώμη τους, κι αν είναι, σε Έλληνες πολίτες ορθοδόξου χριστιανικού θρησκεύματος, όπως τους αποκαλεί ο νόμος.\nΠροχθές στην Δάφνη, περπατούσε μια Ελληνίδα επιστημόνισσα, η οποία επιλογή της ήταν να έχει σύντροφο έναν άνθρωπο νόμιμο μετανάστη, του οποίου το χρώμα της επιδερμίδας του, δεν άρεσε στην Χ.Α. Ξαφνικά ένας |μαυροφορεμένος» πέρασε από εκεί, έφτυσε κατάμουτρα αυτήν την ελληνίδα επιστημόνισσα που «μόλυνε το ελληνικό αίμα» και επιχείρησε να δείρει και να ξεριζώσει τα μαλλιά αυτού του φουκαρά. Ευτυχώς παρενέβησαν οι παρευρισκόμενοι και ο μαυροφορεμένος διέφυγε άρον-άρον με μηχανάκι Το θέμα έχει φτάσει στο δημοτικό συμβούλιο της Δάφνης -Υμηττού που το έθεσε ένας δημοτικός σύμβουλος που ήρθε και εδώ ως μάρτυρας υπεράσπισης μου, ο κύριος Γιώργος Μητροβγένης. Το ζήτημα της εγκληματικής αυτής επίθεσης θα πάρει συνέχεια. Δεν πρόκειται να δεχθεί κανένας πολίτης αυτής της χώρας, να επιβάλει τον νόμο και την τάξη η φασιστική ακροδεξιά.\nΔεν πρόκειται να επιστρέψουμε στην δεκαετία του ΄30, δεν πρόκειται να επιστρέψουμε στο 1936, στην δικτατορία του Μεταξά και στα ρετσινόλαδα , δεν πρόκειται να ανεχτούμε να επιστρέψουμε στην χούντα της CIA και της καταστροφής της Κύπρου την οποία πάλεψα από την πρώτη μου στιγμή και είναι ένας από τους λόγους που έχω στοχοποιηθεί από τους γνωστούς μηχανισμούς.\nΠαλιός Λαμπράκης προδικτατορικά, τον καιρό της χούντας προσχώρησα από τότε στο κόμμα που με τιμά με την ιδιότητα του μέλους του, την τότε οργάνωση Εργατική Διεθνιστική Ένωση, που μετατράπηκε στο Ε.Ε.Κ, το 1985, για να πολεμήσουμε ακριβώς αυτή τη βαρβαρότητα και για να φύγει, όχι απλώς ο ζυγός της δικτατορίας από πάνω μας αλλά και για να φύγουν όλοι οι κοινωνικοί όροι που δημιουργούν δικτάτορες και δικτατορίες.\nΤο ερώτημα το έχουν βάλει ακόμα και πολλά διεθνή Μ.Μ.Ε και τηλεοράσεις. Ξέρετε φυσικά ότι η εθνική Ραδιοτηλεόραση του Βελγίου, η RTFB και το γαλλικό TV5 ήταν εδώ χθες, δεν δόθηκε άδεια από το δικαστήριό σας να παραβρίσκονται στην αίθουσα. Μείνανε έξω και η RTFB μετέδωσε την σχετική εκπομπή της από το πρωί. Η Libération, η Μοnde, η Libre Bélgique, η Nation, o Guardian (ο οποίος ακόμα περιμένει την μήνυση του κ. Δένδια…) και όλοι οι άλλοι ρωτάνε μα γιατί; Για πρώτη φορά μετά το τέλος του 2ου παγκοσμίου πολέμου που νικήθηκε ο φασισμός και ο ναζισμός, γιατί μετά από μήνυση δηλωμένων Ναζιστών και φασιστών, ένας αντιφασίστας και μάλιστα Εβραίος κάθεται σε αυτό το εδώλιο, μαζί με έναν διανοούμενο, με έναν πανεπιστημιακό άνθρωπο, σαν τον πρώην πρύτανη του Πολυτεχνείου.\nΒέβαια το γεγονός ότι και σε αυτό το δικαστήριο σας, παρέλασαν πρυτάνεις, αντιπρυτάνεις, καθηγητές πανεπιστημίου, πνευματικοί άνθρωποι, αυτό εμάς βέβαια μας τιμά. Δεν έχουμε ούτε έχουμε κομπορρημοσύνη, ούτε επίσης ντρεπόμαστε επειδή είμαστε διανοούμενοι. Ο μόνος που έλεγε ότι «όταν ακούω την λέξη διανοούμενος το χέρι μου πάει στο περίστροφό μου» ήταν ο Γκέμπελς. Αυτόν που θαυμάζουνε και μάλιστα σε ένα έντυπο τους, προσπαθήσανε σε ένα άρθρο της Χ.Α, να βγάλουνε ότι είχε …ελληνική καταγωγή. Δεν ξέρω με ποια γονιδιακή μέθοδο έκαναν την «ανακάλυψη».\nΛοιπόν, όλοι με ρωτάνε και στην χθεσινή συνέντευξη που έδωσα στην Μοντ, μα καλά πως συμβαίνει στην χώρα σας αυτό το πράγμα; Γιατί πρώτη φορά μετά τον δεύτερο παγκόσμιο πόλεμο γίνεται αυτό ; Γιατί μετά από σχεδόν 40, 39 χρόνια από την πτώση της δικτατορίας της CIA, άνθρωποι που την πολέμησαν να βρίσκονται εκεί, και οι άλλοι που την υποστήριξαν και την νοσταλγούν να παριστάνουν και να κουνούν το δάχτυλο τους, σαν να είναι οι μεγάλοι κατήγοροι- «κατήγοροι» βέβαια που φοβούνται για την ζωή τους, που δεν ξέρουν ποια μήνυση υπογράφουν και ποιες κατηγορίες ξεστομίζουν ενάντια μας.\nΓιατί έγινε αυτή η αντιστροφή ; Ποιο είναι το διακύβευμα, ποιο το επίδικο σε αυτή την υπόθεση. Κατά την προσωπική μου άποψη υπάρχουν τα εξής επίδικα:\nΠρώτον, για πρώτη φορά γίνεται απόπειρα ποινικοποίησης του αντιφασιστικού λόγου και της αντιφασιστικής δράσης και της ελευθερίας της έκφρασης στην διαπάλη με τον αναβιώνοντα ναζισμό. Μια αναβίωση που δεν αφορά μόνο την χώρα μας. Η εμφάνιση της Χ.Α και στο ελληνικό κοινοβούλιο είναι κάτι το καινούργιο για την ευρωπαϊκή πολιτική και όλοι το έχουν καταλάβει και οι Ευρωπαίοι, δεν είναι τόσο κουτόφραγκοι όσο νομίζουν μερικοί.\nΟ Λεπέν είχε κάνει μηνύσεις σε πολλούς στην Γαλλία, αλλά αν δείτε τις μηνύσεις του Ζαν Μαρί Λεπέν, που προσωπικός του φίλος είναι ο νυν κοινοβουλευτικός εκπρόσωπος της ΝΔ, ο κύριος Μάκης Βορίδης , τώρα με την ΝΔ, μέχρι το 2012 με το ΛΑΟΣ, λίγο πιο πριν πρώην ηγέτης της χουντικής νεολαίας του δικτάτορα Παπαδόπουλου. Λοιπόν ο Λεπέν έκανε μηνύσεις αλλά είχε πολύ πιο προσεκτικούς δικηγόρους και συμβούλους και αφορούσαν το ένα ή το άλλο πράγμα όχι όμως τον ηγέτη ενός κόμματος για την προκήρυξη του κόμματος του.\nΤο κατηγορητήριο δεν παρουσιάζει κανένα αποδεικτικό στοιχείο για συγκεκριμένη ατομική ποινική ευθύνη, ούτε καν ότι το έγραψε ο συγκεκριμένος κατηγορούμενος, εγώ στην συγκεκριμένη περίπτωση που φυσικά αναλαμβάνω πλήρως την πολιτική ευθύνη για το Κόμμα μου. Δεν υπάρχει τίποτα το ποινικά κολάσιμο. Η προκήρυξη του ΕΕΚ επαναλαμβάνει το ιστορικό σύνθημα το οποίο λέχθηκε από τον Ιταλικό λαό και τους λαούς της Ευρώπης το 1943 όταν κρεμάστηκε ο Μπενίτο Μουσολίνι και η Κλάρα Πετάτσι στην πλατεία εκείνη του Μιλάνου μαζί με έναν άλλον, πρώην αποστάτη της αριστεράς και φασίστα. Καλό είναι όποιος επισκέπτεται το Μιλάνο να επισκέπτεται αυτή την πλατεία, εγώ δεν παραλείπω να το κάνω, γιατί αν ξεχάσουμε το τι περάσαμε οι ευρωπαϊκοί λαοί, και όχι απλώς οι Εβραίοι με τα εκατομμύρια των νεκρών, αλλά όλοι οι ευρωπαϊκοί λαοί, από τους φασίστες και από τους Ναζί, τότε τα ίδια και χειρότερα πρόκειται να επαναληφθούν.\nΤο δεύτερο, και πάει χέρι με χέρι με το πρώτο, είναι να απαγορευθεί, να χτυπηθεί, να τεθεί εκτός νόμου, όλος ο χώρος που αντιστέκεται στην κοινωνική οικονομική βαρβαρότητα την οποία ζούμε, αρχίζοντας από εκείνο το κομμάτι της αριστεράς που είναι το ποιο αδιάλλακτο, τους τροτσκιστές, το ΕΕΚ. Από αυτή την άκρη ξεκινώντας να θέσουν βήμα το βήμα εκτός νόμου όλη την Αριστερά. Θυμίζω ότι στην πολυ-μήνυση του Μαΐου του 09 περιλαμβάνεται όλη η Αριστερά, από το Κομμουνιστικό Κόμμα Ελλάδας και τον ΣΥΡΙΖΑ μέχρι την ΑΝΤΑΡΣΥΑ και το ΕΕΚ, συνδικάτα. Π.χ. ομοσπονδίες όπως η ΟΛΜΕ, καθώς και άλλες μεταναστευτικές και αντιρατσιστικές συλλογικότητες, αλλά και μεμονωμένες προσωπικότητες που δεν ανήκουν καν στον χώρο της Αριστεράς, όπως ο τότε πρύτανης του Πολυτεχνείου κ. Μουτζούρης.\nΤο τρίτο, δεμένο με όλα τα προηγούμενα, είναι το ζήτημα μιας καλυμμένης θεσμοποίησης, αποδοχής, ακόμη και σε ένα κρατικό-διοικητικό επίπεδο, του αντισημιτισμού. Θα ήθελα να θυμίσω σε όλους και στο δικαστήριο σας πρώτα απ όλα ότι η μήνυση αυτή, η μηνυτήρια αναφορά του ΄09 και προπαντός μετά την ενεργοποίηση της, το φθινόπωρο του ΄12 και της κλήσης μας για απολογία στην ΓΑΔΑ συνοδεύτηκε με μια χωρίς προηγούμενο σε αυτή την χώρα αντισημιτική καμπάνια στην ναζιστική μπλογκόσφαιρα, η οποία θυμίζει άλλες μαύρες εποχές της ανθρωπότητας. Έχει αναφερθεί πολλές φορές εδώ η ανάρτηση στο Διαδίκτυο, η συνοδευόμενη από την φωτογραφία μου έχοντας από κάτω την ανοιχτή δολοφονική πρόσκληση :« Λιώστε το Εβραϊκό σκουλήκι», ή η κατηγορία ότι είμαι «όργανο της παγκόσμιας εβραϊκής συνωμοσίας» για να επιβληθεί στην χώρα «εβραιο-μπολσεβίκικο καθεστώς», « προκαλέσω εμφύλιο πόλεμο» και όλα τα σχετικά που θέλουν να προσάψουν.\nΣτην ιστοσελίδα της «συνδικαλιστικής» παράταξης της Χρυσής Αυγής στο χώρο της ΕΘΕΛ πρόσφατα ξανά υπάρχει φωτογραφία μου με υβριστικά σχόλια, λόγω της κόμμωσης μου, που μοιάζει με του κύριου Φυτράκη λιγάκι, λέει ότι είναι οι τρίχες του Γιαχβέ, βρίζοντας έναν ολόκληρο κόσμο που έχει μια ορισμένη πίστη, βρίζοντας τους πάντες, από τον μακαρίτη τον πατέρα μου λέγοντας ότι είναι 100 χρονών και ότι οι εβραίοι ζουν πολύ, ας επισπεύσουμε την αποχώρηση τους από τον κόσμο. Θέλω να πω στο δικαστήριο και σε όσους μας ακούνε μαζί στα μέσα ενημέρωσης ντόπια και ξένα, ότι αν πάθω οτιδήποτε εγώ ή οποιοσδήποτε σύντροφος μου ή οποιοσδήποτε Εβραίος επίσης αυτής της χώρας υπεύθυνοι είναι οι Ναζί και αυτοί που τους καλύπτουν. Έχουν γίνει ανοιχτές απειλές δολοφονίας μου, χτυπήματος της οικογένειας μου, της γυναίκας μου, των πάντων, κανένας δεν κινήθηκε ενάντια τους. Θα μου πείτε «γιατί δεν τους κάνετε μήνυση εσείς;» Είχα κάνει μηνύσεις στο παρελθόν π.χ. στον «Στόχο», την ναζιστική εφημερίδα των Ναζί, πριν αρκετά χρόνια. Μήνυση που κατευθείαν πήγε στο αρχείο χωρίς καμία παραπέρα εξήγηση. Λοιπόν, ποιος υπερασπίζει ποιόν;\nΈνας αμερικανός που μου έστειλε ένα μήνυμα συμπαράστασης αναρωτιόνταν πως γίνεται να σας σέρνουν τόσους μήνες και αν υπάρχει κράτος δικαίου στην χώρα μας, ένας άλλος, ο καθηγητής νομικής κ. Μακναίρ από το πανεπιστήμιο της Οξφόρδης, και συνάδελφος σας κατά μια άποψη, λέει ότι με την αυστηρότερη βρετανική νομοθεσία δεν στοιχειοθετείται κατηγορία. Εκείνο που έχουν παρατηρήσει όλοι, ιδιαίτερα στον διεθνή χώρο και το έχουν εκφράσει με διάφορα δημοσιεύματα τους, αρχίζοντας με ένα κείμενο του καθηγητή του CNRS, Μικαέλ Λεβί ότι ο αντισημιτισμός επιβάλλει τον νόμο σε αυτή τη χώρα; Και μαζί με το χτεσινό – προχθεσινό άρθρο της Libération που έχει αναρτηθεί στην ιστοσελίδα του Γαλλικού CRIF, αντίστοιχου του Κεντρικού Ισραηλιτικού Συμβουλίου που βρίσκεται σε έναν πολιτικό χώρο εκ διαμέτρου αντίθετο από το δικό μου από πολλές απόψεις, ακόμη και αυτοί, μη κομμουνιστές, μη διεθνιστές έχουν σοκαριστεί.\nΑπό την μια φτιάχνουν άξονες στρατηγικούς για τα πετρέλαια Ελλάδα – Κύπρος – Ισραήλ και μάλιστα η ελληνική κυβέρνηση πρώτη ζήτησε μέσω του αντιπροέδρου της κυβερνήσεως Ευάγγελου Βενιζέλου να γίνουν «σταυροφόροι» του ιμπεριαλιστικού πολέμου ενάντια στον λαό της Συρίας, αυτοί που συντάσσονται με εκείνες τις δυνάμεις μαζί και με το Ισραήλ, την ίδια στιγμή κυνηγάνε έναν Εβραίο μόνο και μόνο επειδή είναι αριστερός και κυνηγιέται μονάχα για τις ιδέες του, μονάχα γιατί ανήκει σε ένα κόμμα που δεν τους αρέσει, επειδή είναι κομμουνιστικό, τροτσκιστικό. Ένα κόμμα που έχει μια μακριά ιστορία, φέτος τον Οκτώβρη κλείνει 50 χρόνια ίδρυσης από την γέννηση του, από τα προ δικτατορικά χρόνια, για να μην αναφερθώ στην παλιότερη ιστορική μας ρίζα και παράδοση, την Οκτωβριανή Επανάσταση του 1917. Αλλά είναι γεγονός ότι είμαστε μια ιστορική κομματική δύναμη, έχουμε παλέψει την χούντα, έχουμε παλέψει στην μεταπολίτευση, έχουμε παλέψει σε αλλεπάλληλες εκλογές, τελευταία φορά που εμφανιστήκαμε ήταν στις εκλογές του Μαΐου του 2012, επισημαίνοντας και τον κίνδυνο για την Χρυσή Αυγή. Προειδοποιήσαμε πριν τα εκλογικά αποτελέσματα, όπου πολλοί πήγαν κάτω από τις φτερούγες της. Άλλοι αποπροσανατολισμένοι κι απελπισμένοι από την κρίση. Άλλοι γιατί είναι απόγονοι Γερμανοτσολιάδων και χουντικών, καρποί μιας ολόκληρης περιόδου από τον εμφύλιο πόλεμο και την Κατοχή και μετά, που έμειναν ατιμώρητοι οι συνεργάτες του Ναζισμού και της χούντας. Γιατί σε αυτήν την χώρα ποτέ δεν έγινε πραγματικά το πένθος του εμφυλίου, ούτε από τους Νικητές ούτε από τους Νικημένους. Μίλησαν πολύ για συμφιλίωση, για τέλος του εμφυλίου και το τέλος του μίσους. Ένα είναι να το λες, ένα είναι να το διακηρύττεις και άλλο να υφίσταται κάτι τέτοιο. Αλλιώς πώς εξηγείται η περίπτωση μου, ένας αριστερός διανοούμενος, απόγονος των εξοντωθέντων Εβραίων στο Άουσβιτς και ταυτόχρονα συνεχιστής της Εαμικής παράδοσης βρίσκεται εδώ κατηγορούμενος. Από ποιούς; Από αυτούς που έχουν στην ιστοσελίδα τους στην συνδικαλιστική τους παράταξη τους στην ΕΘΕΛ για μότο, τσιτάτο του Αδόλφου Χίτλερ. Ελευθερία των ιδεών εκεί , αλλά όχι ελευθερία των ιδεών αν είσαι τροτσκιστής, αν είσαι αριστερός, δημοκράτης γενικά ή αντιφασίστας. Σε ναζιστική ιστοσελίδα το 2009 κατηγορούμαι ότι είμαι ταυτόχρονα πράκτορας του Ισραήλ ως Εβραίος και ταυτόχρονα πράκτορας… του Ιράν, ενώ η κυβέρνηση του Ισραήλ είναι σε σχεδόν εμπόλεμη κατάσταση με το Ιράν! Ακόμα, γράφουν την απίθανη γελοιότητα ότι ο μακαρίτης Αγιατολαχ Χομεϊνί μου είχε δώσει μια τεθωρακισμένη λιμουζίνα παρόλο που εγώ( κάτι που δεν είναι προς τιμή μου), δεν ξέρω να οδηγώ παρά μονάχα πατίνι!!\nΑυτά είναι χυδαιότητες και επειδή ακόμα δεν με έχουν κάνει σαπούνι όπως λένε – αφού τα καλύτερα σαπούνια γίνονται από εβραίους και κομμούνια, όπως λένε- θα συνεχίσω να τους παλεύω. Ταλαιπωρούμαι πολύ καιρό από τους φασίστες κι έχω κάθε δικαίωμα να υπερασπίσω την τιμή μου, την αξιοπρέπεια μου και την αλήθεια.\nΖούμε από το 2007 μια πρωτοφανή παγκόσμια συστημική κρίση του καπιταλισμού. Είναι χαρακτηριστικό αν μελετήσει κανένας αυτά τα μηνύματα, να δει ότι αντανακλούν τις ιδιαίτερες αγωνίες που υπάρχουν σε κάθε ήπειρο και σε κάθε χώρα. Λέω από κάθε χώρα και ήπειρο γιατί από κάθε χώρα και ήπειρο έχουν σταλθεί.\nΠεριέργως κατόρθωσε η Χρυσή Αυγή με τη μήνυση ενάντια μας, να μας επιτρέψει να ενώσουμε αριστερούς και μη αριστερούς, όλη την κατακερματισμένη αριστερά, από την αριστερή σοσιαλδημοκρατία μέχρι τους αναρχικούς, ή συνδικαλιστές ακόμα και θρησκεύματα. Έχω πάρει μηνύματα συμπαράστασης και τους ευχαριστώ, και από ορθόδοξους χριστιανούς ιερείς και από ρωμαιοκαθολικούς ιερείς, και από προτεστάντες πάστορες και από Εβραίους ραβίνους.\nΌλοι αυτοί θεωρούν ότι το πρόβλημα δεν αφόρα ένα άτομο ή ένα κόμμα της άκρας αριστεράς. Ξέρουν ότι αφορά και την ανθρωπότητα κα τους ίδιους και αυτή η διαπίστωση χρωματίζει με διαφορετικό χρώμα κάθε φορά τα μηνύματα τους.\nΟι Αμερικανοί πολίτες, με oλες τις διαφορές τους, στα μηνύματα τους είναι κάτω από το σοκ των αποκαλύψεων Σνόουντεν και αυτό τους έχει ευαισθητοποιήσει.\nΑπό τη Νότια Ευρώπη, τα μηνύματα δείχνουν την κοινή αγωνία, το ότι είμαστε στο ίδιο καζάνι και βράζουμε. Ανησυχούν για τις συνέπειες της κρίσης αλλά και το αν θα ξαναζήσουν δικτατορίες και φασισμό όπως το παρελθόν.\nΠιστεύω ότι κανένας δεν μπορεί να γυρίσει την πλάτη του εύκολα στο πολιτικό μήνυμα που δίνουν αυτά τα μηνύματα αλληλεγγύης που ήλθαν σε μήνες υποτίθεται «νεκρούς» για πολιτική δράση και κινητοποίηση. Να θυμίσω πως το κλητήριο θέσπισμα ήρθε αρχές Ιουνίου, είμαστε αρχές Σεπτεμβρίου, Ιούλιος - Αύγουστος είναι οι πάντες σε διακοπές. Πιθανότατα ακόμα και η επιλογή στο χρόνο να έγινε σκοπίμως. Εν πάση περιπτώσει, έγινε με τέτοιο τρόπο και σε τέτοιο χρόνο που ακόμα και εγώ προσωπικά δεν περίμενα τέτοια κινητοποίηση. Δείχνει μια φοβερή ευαισθητοποίηση εκατομμυρίων ανθρώπων κι ετοιμότητα μάχης.\nΓιατί βρισκόμαστε εγώ προσωπικά και το Εργατικό Επαναστατικό Κόμμα στη θέση του κατηγορουμένου; Πως φτάσαμε στα περιβόητα γεγονότα του Μάιου 2009 και στην ίδια την η μήνυση.\nΗ κλιμάκωση τον επιθέσεων κατά μεταναστευτικών κοινοτήτων και μεταναστών, ιδιαίτερα στην περιοχή της Αθήνας, ακολουθεί τον Δεκέμβρη. Στο επίμαχο, κατά το κατηγορητήριο, διάστημα Ιανουάριος 2009-Μάιος 2009, υπάρχει κλιμάκωση των γεγονότων ιδιαίτερα την περίοδο που υπουργός >Δημοσίας τάξεως ήταν ο κ. Μαρκογιαννάκης, ο οποίος επισκέφτηκε την εν λόγω επιτροπή χρυσαυγιτών «κατοίκων Αγίου Παντελεήμονα» και υπήρξε μια προσπάθεια νομιμοποίησης της συνεργασίας ΧΑ και αστυνομίας.. Υπήρχαν διχασμένες απόψεις μέσα στην αστυνομία για το αν θα πρέπει να υπάρξει τέτοιου είδους ανοικτή συνεργασία με τις χρυσαυγίτικες αυτές δυνάμεις.\nΕίναι σαφές τόσο το ρατσιστικό μίσος όσο και η πολυ-μήνυση του Μαΐου 2009 εντάσσονται σε μια στρατηγική προσπάθεια δημιουργίας κατασταλτικών μηχανισμών νέων και δεδικασμένων, ώστε να γίνει εφικτός ο έλεγχος ολόκληρων πληθυσμών σε συνθήκες κρατικής χρεοκοπίας και κοινωνικής αναστάτωσης.\nΕίναι σε αυτό το πνεύμα που γίνεται παραμονή, όπως πολύ σωστά λέχτηκε από τον μάρτυρα και σύντροφο Θ. Κουτσουμπό, της διαδήλωσης στις 9 Μαΐου, δηλαδή στις 8 Μαΐου, η πολύ-μήνυση της Χ.Α. Προηγήθηκε η συνάντηση στις 6 Μαΐου στην ΟΛΜΕ ανάμεσα σε συλλογικότητες, οργανώσεις, συνδικάτα για να δώσουν μια απάντηση, για να πουν Basta! πια, να μην προχωρήσει αυτή η φασιστική πρόκληση.\nΈτσι την παραμονή πριν γίνουν καν οποιαδήποτε επεισόδια- από την πλευρά των αντιφασιστών διαδηλωτών και μαζί και του ΕΕΚ, δεν έγινε κανένα επεισόδιο- η μήνυση των φασιστών προέβλεπε βίαια επεισόδια,. Τα επεισόδια έγιναν από τους ίδιους, μετά το τέλος της συγκέντρωσης τους στην Ομόνοια, με επίθεση στο πρώην Εφετείο στην οδό Σωκράτους.\nΉταν ένα προμήνυμα. Η αρχή μια στοχοποίησης, ιδιαίτερα του ΕΕΚ, και συν τοις άλλοις λόγω του ιδιαίτερου ρόλου που έπαιξε στο Δεκέμβρη του 2008, ένα πολιτικό ρόλο, δίνοντας πάντα το παρόν σε όλες τις κινητοποιήσεις της νεολαίας μετά την αποτρόπαιη δολοφονία του 15χρονου Αλέξανδρου Γρηγορόπουλου.\nΤο λέω αυτό γιατί ένα χρόνο μετά, τον Δεκέμβρη του 2009 στη διαδήλωση για τον ένα χρόνο μετά τη δολοφονία του Αλέξανδρου Γρηγορόπουλου, η μόνη οργάνωση που χτυπήθηκε βίαια και δολοφονικά από τις κατασταλτικές δυνάμεις του Κράτους ήταν το Εργατικό Επαναστατικό Κόμμα. Το μπλοκ των διαδηλωτών του ΕΕΚ ήταν ειρηνικά συγκεντρωμένο, πάνω στο πεζοδρόμιο στην πλατεία Συντάγματος, όταν χτυπήθηκε από τις εποχούμενες ομάδες ΔΕΛΤΑ. Τραυμάτισαν δεκάδες συντρόφους και παρολίγον να δολοφονήσουν τη συντρόφισσα μου Αγγελική Κουτσουμπού που έχει βασανιστεί με τον πιο άγριο τρόπο από τους βασανιστές της χούντας τον καιρο της δικτατορίας.\nΗ νομική υπόθεση αυτή, παρόλο που θέλανε να την χαρακτηρίσουν σαν τροχαίο ατύχημα παρόλο που τα τεκμήρια που υπάρχουν δείχνουν το αντίθετο, με τις φωτογραφίες και με καταγγελίες αυτοπτών μαρτύρων δεν πρόκειται να σταματήσει από την πλευρά του ΕΕΚ . Θα παλέψουμε, και στο νομικό πεδίο, αυτήν την υπόθεση και εδώ και στην Ευρώπη, η οποία είναι και πιο ευαισθητοποιημένη\nΛοιπόν είχαμε στοχοποιηθεί και αν θέλετε αυτό φαίνεται και από τα έγγραφα στις περιβόητες διαρροές των Wikileaks. Από τη συζήτηση που κάνει για πρώτη φορά ο τότε νέος υπουργός προστασίας του πολίτη, κ. Χρυσοχοΐδης με τον Αμερικανό πρεσβευτή. Τον διαβεβαιώνει για την καλή προετοιμασία στις 17 Νοέμβρη όπου δεν περιμένουν επεισόδια και ότι, από την άλλη, έχουν ήδη προετοιμαστεί και θα κάνουν τα πάντα. Από πλευράς καταστολής, στην πρώτη επέτειο από την δολοφονία του Αλέξανδρου Γρηγορόπουλου.\nΤεκμήριο της επιλεκτικής στοχοποίησης είναι και το γεγονός ότι από τους δεκάδες μηνυόμενους στην πολυ-μήνυση του Μαΐου του 2009, τελικά βρισκόμαστε εδώ ο κύριος Μουτζούρης και ο υποφαινόμενος. Ή αν θέλετε το Εργατικό Επαναστατικό Κόμμα και για να δικαστούν οι ιδέες του, όπως αυτές εκφράζονται στο χαρτί και στο δρόμο, και το Indymedia. Θέλουν να πληγεί η ελευθερία έκφρασης σε όλες της τις μορφές και αυτό είναι εντελώς απαράδεκτο.\nΤο Indymedia γίνεται σταθερός στόχος καταστολής γιατί φοβούνται τα κοινωνικά μέσα δικτύωσης που ως γνωστό έχουν παίξει ιδιαίτερο ρόλο όχι μόνο τον Δεκέμβρη του 2008 εδώ στην Ελλάδα αλλά και στην Αραβική Άνοιξη και σε πολλά άλλα γεγονότα. Άρα είναι ένα στοιχείο-στόχος στην ανάπτυξη μια στρατηγικής επιβολής ελέγχου κατά των λαϊκών κινητοποιήσεων.\nΤο ΕΕΚ κι εγώ βρισκόμαστε εδώ και δικαζόμαστε για τις ιδέες μας. Είναι ιδέες ασυμβίβαστες με την βάρβαρη τάξη πραγμάτων στην χώρα και τν κόσμο.\nΌ,τι αποτέλεσμα και αν βγει, εμείς θεωρούμε τον εαυτό μας δικαιωμένο. Γιατί είπαμε την αλήθεια. Παλέψαμε για την αλήθεια. Και η αλήθεια είναι η εξής: το φαινόμενο της αναβίωσης του ναζισμού, του αντισημιτισμού, του ρατσισμού, του φασισμού απειλεί ξανά την ανθρωπότητα λόγω αυτής της αξεπέραστης ιστορικής κρίσης του παγκόσμιου καπιταλισμού. Στην εποχή που ανέβαινε το τέρας του Ναζισμού το 1934, ένας μεγάλος εβραίος φιλόσοφος, ο Εμμανουέλ Λεβινάς έγραφε ότι αυτό που διακυβεύεται με τον Ναζισμό «δεν είναι το ένα ή το άλλο δόγμα περί δημοκρατίας, κοινοβουλευτισμού, δικτατορικού καθεστώτος ή θρησκευτικής πολιτικής. Είναι τα ίδιο το ανθρώπινο μέσα στο ανθρώπινο». Και σήμερα, η παρούσα, χωρίς προηγούμενο και χωρίς ορατό τέλος παγκόσμια καπιταλιστική κρίση έφερε στην ανθρωπότητα ξανά μπροστά στο μέγα διακύβευμα.\nΌλα αυτά τα αναφέρω και στο βιβλίο μου για την Χρυσή Αυγή «Η φρίκη μιας παρωδίας», που προκάλεσε όχι μόνο ευμενή υποδοχή από τους περισσότερους αλλά και νέα υβριστικά σχόλια από τους Ναζί και απειλές ενάντια στην φυσική μου υπόσταση. Είναι γνωστές οι θέσεις και αρχές της ΧΑ: «Σκότωσε τον Εβραίο που έχεις μέσα σου για να τον εξαφανίσεις έξω σου»\nΚαι για αυτούς υπάρχει «ο βιολογικά και ο ψυχικά Εβραίος». Εγώ ανήκω από ότι φαίνεται και στις δυο κατηγορίες. Αλλά ακόμα και ένας Πακιστανός ή Αφγανός μουσουλμάνος που, ίσως, δεν έχει δει ποτέ στη ζωή του Εβραίο, για την ΧΑ είναι ψυχικά Εβραίος, ένας υπάνθρωπος που θα πρέπει να φύγει απ' τη μέση.\nΤο δίλημμα που θέτει η παρούσα καπιταλιστική κρίση δεν είναι απλώς αν θα πάμε μπροστά σε ένα πιο ανθρώπινο καπιταλισμό με κράτος δικαίου ή ένα πιο βάρβαρο άγριο καπιταλισμό σαν αυτό που ζούμε. Δεν είναι καν ούτε να διαλέξουμε ποιος είναι «καλλίτερος» ο καπιταλισμός ή ο σοσιαλισμός.\nΤο ζήτημα που μπαίνει αυτή την στιγμή και για το οποίο περιμένουμε όλοι για να βγάλουμε τα πρώτα συμπεράσματα αυτής της δίκης είναι:\nΑναρτήθηκε από Διαχειριστής στις 9:44:00 μ.μ. Σύνδεσμοι σε αυτήν την ανάρτηση


Αποκαλυπτικό! Τρελά ερωτευμένη όσο ποτέ Κύπρια τραγουδίστρια | Showbiz\nΕλευθερία Ελευθερίου σύντροφος\nΑπ’ ότι φαίνεται ο έρωτας της «χτύπησε την πόρτα»!\nΌπως σας ενημερώσαμε σε προηγούμενο μας άρθρο δυο μέρες πριν η Κύπρια τραγουδίστρια είναι ξανά ερωτευμένη. (Δείτε Εδώ)\nΟ λόγος για την Ελευθερία Ελευθερίου!\nΣύμφωνα με ελλαδικά ΜΜΕ είναι και πάλι ερωτευμένη και μάλιστα με τον πρώην σύντροφο της Έλλης Κοκκίνου, Γιώργο Μπόγρη.\nΗ δαιμόνια ρεπόρτερ της ShowBiz που δεν αφήνει τίποτα να πέσει κάτω, έψαξε… έμαθε και μας αποκάλυψε πως η σχέση αυτή ισχύει στο 100% και μάλιστα η Ελευθερία Ελευθερίου είναι ερωτοχτυπημένη αρκετά με τον Γιώργο Μπόγρη.\nΔιαβάστε Επίσης: Απίστευτη μεταμφίεση της Άση Μπήλιου στην «Στη Φωλιά των Κου Κου» με άρωμα Eurovision\nΈτσι επιβεβαιώνει τις φήμες που γράφτηκαν.


Be like Mike - Onsports.gr\nΝίκος Μπουρλάκης\t14 Ιανουαρίου 2012, 22:01\tBLOGS\nΚάθε χρόνο τα ίδια... Μέχρι τον Ιανουάριο πάει «χαλαρά» κι εκεί που όλοι ετοιμάζονται να πουν «πάει ο Μάικ, μεγάλωσε πιά και δεν αντέχει», εκείνος... βγάζει τις εκπλήξεις του.\tΠοιές εκπλήξεις, εδώ που τα λέμε; Γίνεται ο Μπατίστ που όλοι γνωρίζουν. Όταν πλησιάζουν οι πιό κρίσιμες υποχρεώσεις του Παναθηναϊκού ο Μάικ δείχνει σε όλους το... δρόμο που τον έφτασε ψηλά: Είναι ανταγωνιστικός σε κάθε παιχνίδι, διαθέτει υψηλό κίνητρο.\nΜπορείτε να το... ξανασκεφτείτε αν φέρετε στο μυαλό σας τον αγώνα του Παναθηναϊκού στο «Αλεξάνδρειο». Δεν είναι μόνο οι πόντοι που πέτυχε (21 στο σύνολο) όσο το γεγονός ότι... όρμαγε σε κάθε διεκδίκηση. Πέρα από τους πόντους του, δύο καθοριστικές κατοχές (η τρίτη ήταν από τον Περπέρογλου) που κέρδισε ο Παναθηναϊκός ήταν έργο Μπατίστ: Πρώτα η άμυνά του επάνω στον Μαυραειδή και στη συνέχεια η παρέμβασή του μετά το άστοχο σουτ του Γιασικεβίτσιους.\nΓια τους λόγους αυτούς που αναφέραμε, για τη σκληρή δουλειά του, για το κίνητρο που έχει, ο Μπατίστ είναι παράδειγμα για κάθε νέο αθλητή, για τον τρόπο δηλαδή που οφείλει να «λειτουργεί» στο γήπεδο και σε κάθε προπόνηση. Αυτό είναι το βασικό...\nΠέραν τούτων; Ο Άρης παρουσιάστηκε εξαιρετικά διαβασμένος και «κυνήγησε» τις φάσεις στο «ένας εναντίον ενός» όπου ο Παναθηναϊκός είχε πρόβλημα. Επιθετικά οι «πράσινοι» είχαν κακή κυκλοφορία, έκαναν πολλά λάθη στο πρώτο μέρος και μόλις... τρία στο δεύτερο. Οι «παλιοσειρές» (Μπατίστ, Διαμαντίδης με... ολίγη από Γιασικεβίτσιους και Περπέρογλου) ήταν εκείνοι που «καθάρισαν» τον αγώνα ενώ ο Άρης «πόνεσε» μετά την αποχώρηση του (σπουδαίου) Ντόμινικ Τζέιμς με 5 φάουλ.\nΗ αλήθεια είναι ότι ο Άρης πλέον δεν έχει ουδεμία σχέση με την ομάδα που βλέπαμε στις αρχές της αγωνιστικής περιόδου. Ο Αλεξανδρής βάζει μέσα τη γνώση, την εμπειρία και τις ικανότητές του, υπάρχουν παίκτες με ποιότητα και το πιθανότερο είναι να δούμε την «αντεπίθεση» του Άρη στο δεύτερο γύρο.\nΑπ' εδώ και πέρα το πρόγραμμα έχει Μιλάνο για τον Παναθηναϊκό και Χίμκι (στο «Αλέξάνδρειο») για τον Άρη. Και είναι γεγονός ότι το ντέρμπι του Σαββάτου μόνο οφέλη έχει και για τους δύο.\tΑθλητικά νέα\nΠΑΟΚ: «Πονοκέφαλοι» Ίβιτς εν όψει Παναθηναϊκού\t7 λεπτά πριν\nΠΑΟΚ: «Πονοκέφαλοι» Ίβιτς εν όψει Παναθηναϊκού\nSurvivor: H ανακοίνωση του Σάκη που αλλάζει τα δεδομένα στις ψηφοφορίες\t20 λεπτά πριν\nSurvivor: H ανακοίνωση του Σάκη που αλλάζει τα δεδομένα στις ψηφοφορίες\nΚάκωση έσω μηνίσκου ο Ζέκα\t33 λεπτά πριν\nΜε Ζανέτι και Ματεράτσι στο Παγκρήτιο!\t46 λεπτά πριν\nΠανελλήνιες 2017: SOS θέματα για τη Νεοελληνική Γλώσσα\t8 ώρες πριν\nΠτώση αεροσκάφους Mirage 2000 της Πολεμικής Αεροπορίας στις Σποράδες\t10 ώρες πριν


ΠΑΦΟΣ (φωτογραφιες) Γυναικεία υπόθεση τα μαθηματικά βραβεία «ΔΗΜΗΤΡΑΚΗ ΚΑΙ ΑΓΓΕΛΙΚΟΥΛΑΣ ΓΕΩΡΓΙΟΥ ΣΤΥΛΙΑΝΙΔΗ» - Pafos Press\nΔιακρίσεις για το Γυμνάσιο Αποστόλου Ανδρέα Έμπας [φωτο]\nΠΑΦΟΣ (φωτογραφιες) Γυναικεία υπόθεση τα μαθηματικά βραβεία «ΔΗΜΗΤΡΑΚΗ ΚΑΙ ΑΓΓΕΛΙΚΟΥΛΑΣ ΓΕΩΡΓΙΟΥ ΣΤΥΛΙΑΝΙΔΗ»\nΑΠΟΝΕΜΗΘΗΚΑΝ ΤΑ ΒΡΑΒΕΙΑ ΤΟΥ ΜΑΘΗΤΙΚΟΥ ΔΙΑΓΩΝΙΣΜΟΥ\nΣε μια λιτή τελετή, ο Δήμαρχος Πάφου Φαίδωνας Φαίδωνος απένειμεσήμερα τα Βραβεία του μαθητικού Διαγωνισμού «Δημητράκη και Αγγελικούλας Γεωργίου Στυλιανίδη», τα οποία αποτελούν θεσμό για τη Δημοτική Αρχή.\nΤο Α΄ Βραβείο του Διαγωνισμού απονεμήθηκε στη Μαρία Κυπριανού,μαθήτρια του Λυκείου «Γιαννάκη Ταλιώτη» Γεροσκήπου. Το Β΄ Βραβείο απονεμήθηκε, στην Άντρεα Νικολάου, επίσης μαθήτρια του Λυκείου «Γιαννάκη Ταλιώτη» Γεροσκήπου και το Γ΄ Βραβείο, στηΛάουρα Ιωαννίδου, μαθήτρια του Λυκείου «Αγίου Χαραλάμπους» Έμπας.\nΤα βραβεία συνοδεύονται από χρηματικό ποσό ύψους 400, 300 και 200 ευρώ αντίστοιχα και αφορούν το Διαγωνισμό του 2019, καθώς η περσινή τελετή δεν είχε πραγματοποιηθεί λόγω της πανδημίας. Το Βραβείο καθιέρωσε ο αείμνηστος Δημητράκης Στυλιανίδης, πρώηνΠρόεδρος του Ανωτάτου Δικαστηρίου, με σκοπό την προώθηση της μελέτης της Ελληνικής Ιστορίας και της Παιδείας, στα Ανθρώπινα Δικαιώματα.\nΜιλώντας κατά την απονομή των Βραβείων, ο Δήμαρχος Πάφου Φαίδωνας Φαίδωνος εξέφρασε τα συγχαρητήριά του στις νικήτριες του Διαγωνισμού και τους ευχήθηκε καλή πρόοδο στις σπουδές τους καικάθε καλό στην προσωπική τους ζωή.


Μέταλλο και γυαλί για το Samsung Galaxy A5 | Pestaola\nΜέταλλο και γυαλί για το Samsung Galaxy A5 (2017)\nby Nikos Kaimakamis • On 27-10-2016 • AT 10:53 am • ΚΑΝΕΝΑ ΣΧΟΛΙΟ\nΕικόνες του Samsung Galaxy A5 που έχουν διαρρεύσει online αποκαλύπτουν ότι το μοντέλο του 2017 θα έχει σχεδιασμό από γυαλί και μέταλλο.\nΟ σχεδιασμός θα θυμίζει εκείνον του Samsung Galaxy S7, ενώ ο κωδικός αριθμός του επερχόμενου μοντέλου θα είναι, σύμφωνα με το Phone Arena, SM-A520F. Οι πρώτες πληροφορίες κάνουν λόγο για οθόνη διαγωνίου 5.2 ιντσών με ανάλυση 1920×1080 pixels. O επεξεργαστής του εκτιμάται ότι θα είναι ένας οχταπύρηνος Samsung Exynos 7880, ο οποίος θα συνοδεύεται από μνήμη RAM 3 GB, ενώ η μπαταρία του θα έχει χωρητικότητα 3000 mAh.\nΟ εσωτερικός αποθηκευτικός χώρος είναι στα 16 GB, με δυνατότητα επέκτασης microSD, ενώ η πίσω κάμερα, σύμφωνα με διάφορες πηγές θα είναι στα 13 Megapixel. Οι διαστάσεις του επερχόμενου Samsung Galaxy A5 είναι, σύμφωνα με το Phone Radar 145x71x7.8 χιλιοστά, αλλά το βάρος της συσκευής δεν είχε γίνει γνωστό την ώρα που γράφονταν αυτές οι γραμμές.\nΕκτός από αυτά τα τεχνικά χαρακτηριστικά, δεν έχει γίνει γνωστή κάποια άλλη πληροφορία για τον τεχνολογικό εξοπλισμό του Samsung Galaxy A5. Δεν είναι ακόμα σαφές το πότε θα γίνει η επίσημη παρουσίαση του νέου μοντέλου, αλλά θα πρέπει να αναμένεται να γίνει στις αρχές του 2017, ενώ δεν αποκλείεται να συνοδεύεται και από άλλα μοντέλα της οικογένειας A της Samsung.


Παρουσίαση βιβλίου “Η Αθανασία του ανθρώπινου κυττάρου” του Νικολάου Φασιάδη – Λόγος της Πέλλας\nHome / Ειδήσεις / Πολιτιστικά / Παρουσίαση βιβλίου “Η Αθανασία του ανθρώπινου κυττάρου” του Νικολάου Φασιάδη\nadmin 1 20/02/2019\tΠολιτιστικά\nΟ Σύλλογος Φίλων Βιβλίου Ν. Πέλλας στηρίζει και σας καλεί στην παρουσίαση του νέου βιβλίου «Η αθανασία του ανθρώπινου κυττάρου» του Δρ. Νικολάου Φασιάδη MRCS, FRCS Ed, PhD\nκαι Διευθυντή Αγγειοχειρουργικής στη Μεγάλη Βρετανία, ο οποίος προτείνει συμβουλές υγείας για νεότητα και μακροζωία.\nΗ συνταγή για το ελιξίριο της νεότητας δεν ήταν ποτέ μυστική, ωστόσο φαίνεται να έχει ξεχαστεί. Η υγεία και η κατάσταση της πλήρους σωματικής και πνευματικής ευεξίας είναι ίσως το πιο πολύτιμο αγαθό που έχουμε. Η σωματική άσκηση, σε συνδυασμό με την υγιεινή διατροφή και τον φυσικό τρόπο ζωής, συμβάλουν στην υγεία, καθώς είναι τεκμηριωμένη η αλληλεπίδραση των ανωτέρω παραγόντων στο κυτταρικό επίπεδο. Δεν είναι τυχαίο το αρχαίο γνωμικό “Νους υγιής εν σώματι υγιεί”. Στόχος του βιβλίου αυτού, γραμμένο από έναν ειδικό, είναι να βοηθήσει τόσο τον αθλητή όσο και τον καθημερινό άνθρωπο να βελτιώσει την υγεία του, αλλά και να επιβραδύνει τη φθορά του χρόνου και τη σταδιακή γήρανση του σώματος. Εάν είσαστε έτοιμοι για μια πρόκληση στη ζωή σας, ήρθε η στιγμή να διαβάσετε την “Αθανασία του Ανθρώπινου Κυττάρου”.\nΚατόπιν εγκαταστάθηκε στη Μεγάλη Βρετανία, όπου εκπαιδεύτηκε εξ’ ολοκλήρου στη γενική χειρουργική και εξειδικεύτηκε στην αγγειοχειρουργική στα διεθνώς αναγνωρισμένα πανεπιστημιακά νοσοκομεία του Λονδίνου (St George’s, King’s College, Guy’s & St Thomas’ Hospitals) επί 13 χρόνια (1995-2008) μέχρι το βαθμό του διευθυντή της αγγειοχειρουργικής [Consultant Vascular and Endovascular Surgeon].\nPrevious Πέλλα: Συνελήφθη για απάτη\nNext Η Περιφέρεια Κ. Μακεδονίας ενισχύει τις κοινωνικές δομές για την προστασία παιδιών σε Θεσσαλονίκη και Βέροια\n«Σέρρες – Η πόλη της φωτιάς»: Καμπάνια προβολής για τον τουρισμό\nΣυνέντευξη με την ηθοποιό Αποστολία Ζώη για την παράσταση «Toc toc» που έρχεται στα Γιαννιτσά


Νέα Υόρκη και Βιρτζίνια θα φιλοξενήσουν τα δύο νέα «αρχηγεία» της Amazon\nΜια έρευνα που διήρκεσε περίπου έναν χρόνο και μια σειρά αξιολογήσεων 230 υποψηφίων, προηγήθηκαν μέχρι να βρεθούν τα μέρη που θα φιλοξενήσουν το δεύτερο και το τρίτο αρχηγείο της Amazon. Ο τεχνολογικός κολοσσός του Jeff Bezos φαίνεται να καταλήγει σε δύο τοποθεσίες, τη Νέα Υόρκη και τη Βόρεια Βιρτζίνια.\nΗ Amazon επέλεξε την Long Island City στο Queens και την Crystal City στην κομητεία Arlington της Βιρτζίνια, σύμφωνα με την Wall Street Journal, η οποία ήταν η πρώτη που ανέφερε την είδηση επικαλούμενη ανώνυμες πηγές.\nΤο NBC News ανέφερε ότι η Amazon είχε αποφασίσει να χωρίσει τα περιζήτητα αρχηγεία της μεταξύ δύο πόλεων.\nΟι 50.000 νέες θέσεις εργασίας για τις οποίες είχε δεσμευτεί η εταιρεία του Τζεφ Μπέζος θα μοιραστούν μεταξύ των δύο πόλεων, ανέφερε η WSJ. Δεν είναι σαφές με ποιον τρόπο η Amazon θα κατανείμει τις εκτιμώμενες δαπάνες των 5 δισεκατομμυρίων δολαρίων για να χτίσει ένα campus εφάμιλλο της αρχικής βάσης της στο Σιάτλ.\nΗ εταιρία που δημιουργήθηκε στο Σιάτλ όπου διαθέτει 33 κτίρια για τους 40.000 εργαζόμενούς της, απηύθυνε πρόσκληση υποβολής προσφορών στις 7 Σεπτεμβρίου για τη δεύτερη έδρά της, τη «HQ2» όπως την αποκαλεί, που θα είναι εξίσου πλήρης με αυτή του Σιάτλ, στην Πολιτεία Ουάσινγκτον.\nΕκατό και πλέον πόλεις υπέβαλαν την υποψηφιότητά τους μέχρι αργά χθες βράδυ που έληγε η προθεσμία και η Amazon θα αποφανθεί πριν από το τέλος του χρόνου.\nΟι πόλεις «ζουν στον πυρετό της χρυσοθηρίας», σύμφωνα με μελέτη της εταιρείας Moody’s Analytics, που κατατάσσει τις πόλεις με λιγότερο από ένα εκατομμύριο κατοίκους –ένα από τα κριτήρια της Amazon– που μπορούν να φιλοξενήσουν αυτό το ελντοράντο.\nΗ ακμάζουσα εταιρία του διορατικού Τζεφ Μπέζος, πρώτη σε πολλές διακρίσεις ανάμεσα στις πιο καινοτόμες εταιρείες, επενδύει 5 δισεκ. δολάρια για το νέο της άστυ που θα προσφέρει μακροπρόθεσμα 50.000 «καλοπληρωμένες» θέσεις εργασίας.\nΟρισμένοι αναλυτές εκτιμούν ότι το πραγματικό ερώτημα είναι αλλού: τι επιδιώκει πράγματι ο Μπέζος, που δεν σταματά να επενδύει σε νέους τομείς όπως η διατροφή, με την εξαγορά των σουπερμάρκετ Whole Foods, με αυτή τη νέα έδρα; Το βέβαιο είναι ότι οι πόλεις που έχουν επιλεχθεί θα μεταμορφωθούν εντελώς.


Σκληρή κριτική κατά Τσίπρα, "ανίερη" στήριξη από Λεπέν |thetoc.gr\nΣκληρή κριτική κατά Τσίπρα, "ανίερη" στήριξη από Λεπέν\nΣφοδρή κριτική προς τον Αλ. Τσίπρα στο Ευρωκοινοβούλιο από το Λαϊκό κόμμα, στήριξη με κριτική από Φιλελεύθερους και Πράσινους, "επίθεση φιλίας" από Λεπέν/Φάρατζ.\n08 Ιουλ. 15 (14:05) | upd: 09 Απρ. 17 (12:38)\nΑντιμέτωπος με το απρόσμενο σφυροκόπημα από πολλές πτέρυγες του Ευρωκοινοβουλίου ήρθε ο πρωθυπουργός στην πρώτη του εμφάνιση στο Στρασβούργο, όπου διεξήχθη ειδική συνεδρίαση για ην ελληνική κρίση.\nΛαϊκό κόμμα, Φιλελεύθεροι και Πράσινοι εξαπέλυσαν δριμεία επίθεση στον Αλέξη Τσίπρα, με τους δύο τελευταίους ωστόσο να ξεκαθαρίζουν πως στηρίζουν την παραμονή της Ελλάδας στο ευρώ, αρκεί να κάνει και εκείνη κάποιες μεταρρυθμίσεις. Στον αντίποδα ο πρωθυπουργός βρήκε "συμμάχους" στην ακροδεξιά της Λεπέν και τους υπερεθνικιστές του Φάρατζ, οι οποίοι πανηγύρισαν για το δημοψήφισμα και ζήτησαν την άμεση έξοδο της Ελλάδας από την ευρωζώνη. Την παραμονή της Ελλάδας ζήτησαν οι Σοσιαλδημοκράτες.\nΣκληρή επίθεση κατά του Αλέξη Τσίπρα εξαπέλυσε ο πρόεδρος της ΚΟ του ΕΛΚ Μάνφρεντ Βέμπερ αμέσως μετά την ολοκλήρωση της ομιλίας του Ελληνα πρωθυπουργού . «Περίμενα ότι ο πρωθυπουργός θα ζητούσε συγγνώμη για όσα είπε για τρομοκράτες. Καταστρέφεται την εμπιστοσύνη στην Ευρώπη. Αξιοπρέπεια σημαίνει με τι φίλους θα συναναστρέφεσαι. Σας χειροκροτούν οι εξτρεμιστές της Ευρώπης, περιτριγυρίζεστε από λάθος φίλους». Μη λέτε ψέμματα στο λαό. η μείωση χρέους δε θα βλάψει τους τραπεζίτες, αλλά τα νοσοκομεία της Σλοβακίας και το δημόσιο τομέα στη Φινλανδίας είπε και συνέχισε: «Εσείς είστε αναξιοπρεπής, όχι όσοι πληρώνουν μέχρι τώρα για τη βοήθεια της Ελλάδας». Απομείωση χρέους σημαίνει ότι οι ευρωπαίοι εργαζόμενοι θα πληρώσουν. Κύριε Τσίπρα και οι άλλοι δικαούνται να ψηφίζουν; Η Ευρώπη δεν είναι το άρθροισμα των δημοψηφισμάτων, αλλά των συμβιβασμών. Επιτέλους επανέλθετε στη λογική και καταθέστε ένα πρόγραμμα. Αναφερόμενος στα συγχαρητήρια που έλαβε ο κ. Τσίπρας από Λατινοαμερικανούς ηγέτες ο Μάνφρεντ Βέμπερ είπε: «Συνεργάζεστε με λάθος φίλους». Επίσης κατέκρινε το γεγονός ότι ο κ. Τσίπρας έχει δώσει ψεύτικες υποσχέσεις στους Ελληνες. Είπατε ότι θα ανοίξετε τις τράπεζες, πού είναι οι ανοιχτές τράπεζες κ. Τσίπρα; ρώτησε.\nΣυνέχισε λέγοντας: «800.000 δημόσιοι υπάλληλοι υπάρχουν στην Ελλάδα. Ανοίξτε τις αγορές και τα επαγγέλματα για τους νέους. Σας αρέσουν τα προνόμια ε; Τα κόμματα παίρνουν τόσα χρήματα από τις τράπεζες και είναι χρεοκοπημένα. Βάλτε τα όλα σε ένα πακέτο και είμαι βέβαιος ότι θα μπορέσουμε να βρούμε λύση. Ποτέ στην Ελλάδα δεν υπήρξε πιο ισχυρός πρωθυπουργός. Είστε ο μόνος που μπορείτε να φτιάξετε το σύστημα. Κι εμείς έχουμε ευθύνη. Πρέπει να προχωρήσουμε σε απομείωση του χρέους, αλλά με σειρά. Πρώτα οι μεταρρυθμίσεις. Πώς θέλετε να σας θυμούνται: σαν ένα εκλογικό ατύχημα που φτώχυνε την Ελλάδα ή σαν πραγματικό επαναστάτη μεταρρυθμιστή, σαν τον Τρικούπη και τον Βενιζέλο (όχι τον καινούριο, είπε, τον κανονικό). Δείξε ότι είσαι ηγέτης και όχι ψευδοπροφήτης».\nH επικεφαλής των Πρασίνων, Ρεμπέκα Χαρμς, ανέφερε στην ομιλία της: «Το δημοψήφισμα στην Ελλάδα ήταν ότι η επιδείνωση της κατάστασης του πληθυσμού δε μπορεί να συνεχιστεί. Είστε ο πιο ισχυρός πρωθυπουργός στην Ελλάδα και πρέπει να είστε εκείνος που θα οδηγήσει το λαό σε μια σωστή μεταρρυθμιστική προοπτική, είπε η ηγέτιδα της Ομάδας των Πρασίνων. Το πρόγραμμα της τρόικας κάνει αποκρουστική τη λέξη μεταρρύθμιση. Περίμενα να έρθετε εδώ και να πείτε ότι έτσι θα προχωρήσω με τους δικούς μου ανθρώπους για ένα δίκαιο φορολογικό και συνταξιοδοτικό σύστημα. Έχει δίκιο ο Φέρχοφστατ. Δυστυχώς δε μπορεί να σταματήσει τη ροή του χρόνου. Δημοκρατία και Πούτιν δε συνδυάζονται».\nΣτήριξη για Grexit από Λεπέν – Φάρατζ\nΣυμμάχους στην ακροδεξιά της Λεπέν και τους υπερεθνικιστές του Φάρατζ βρήκε ο Αλέξης Τσίπρας. Οι αρχηγοί των ευρωσκεπτικιστικών UKIP και του γαλλικού Εθνικού Μετώπου τάχθηκαν υπέρ του Grexit μιλώντας στην Ολομέλεια της Ευρωβουλής μετά τον Αλέξη Τσίπρα , λέγοντας πως το ευρώ «είναι ζουρλομανδύας λιτότητας». «Το ευρωπαικό όραμα σιγά σιγά πεθαίνει.\nΥπάρχει ένα τείχος του Βερολίνου και ονομάζεται ευρώ. Ακούστε τους Σοσιαλδημοκράτες πως απευθύνθηκαν στον Τσίπρα. Θα ήταν τρέλα να συνεχιστεί αυτή η πορεία, ενώ οι νταήδες των Βρυξελλών λένε το αντίθετο.\nΔε μπορείτε να έχετε και την πίτα ολόκληρο και το σκύλο χορτάτο.Να φύγετε με το κεφάλι ψηλά από την ευρωζώνη, με ένα υποτιμημένο νόμισμα θα ανακάμψετε» είπε ο Φάρατζ.\nΑπό την πλευρά της η Μαρίν Λεπέν του γαλλικού Εθνικού Μετώπου είπε πως «η Ελλάδα πρέπει να διαπραγματευτεί την έξοδό της από αυτόν τον σιδερένιο ζουρλομανδύα που λέγεται ευρώ».\nPhotoshop - Image editing: Στέλιος Δημητροκάλλης\nΒεμπερ-Φερχοφσταντ-ΧαρμΣ\t Ευρωβουλή: Εντονη κριτική και σκληρά λόγια κατά Τσίπρα\tζητουν την παραιτηση του\t Ομοβροντία κατά Νταισελμπλουμ επειδή σνόμπαρε την ευρωβουλή\tη γαλλιδα ψηφιζε...απουσα\t 'Αγριος καυγάς Λεπέν - Βέμπερ στην ευρωβουλή\tνα ερθειΣ στην ευρωβουλη\t Φερχόφσταντ εγκαλεί Τσίπρα:Σκάνδαλο που αρνήθηκες...\tΒρυξελλεΣ\t Ευρωκοινοβούλιο: «Βέτο» για τη διαδοχή Μπαρόζο\t«ευθυνη και υποχρεωση»\t Τσίπρας: Να αποτρέψουμε την εκλογή Βέμπερ στην Κομισιόν\nΕυρωβουλή: Εντονη κριτική και σκληρά λόγια κατά Τσίπρα\nΟμοβροντία κατά Νταισελμπλουμ επειδή σνόμπαρε την ευρωβουλή\n'Αγριος καυγάς Λεπέν - Βέμπερ στην ευρωβουλή\nΦερχόφσταντ εγκαλεί Τσίπρα:Σκάνδαλο που αρνήθηκες...\nΕυρωκοινοβούλιο: «Βέτο» για τη διαδοχή Μπαρόζο\nΑλέξης Τσίπρας Ευρωκοινοβούλιο Μαρίν Λεπέν Γκι Φερχόφσταντ Μάνφρεντ Βέμπερ\nΜάτι, ένας χρόνος μετά: Οδοιπορικό στις στάχτες\nΑναχαίτιση ρωσικών και κινεζικών αεροσκαφών από την Ιαπωνία\nΔολοφονία Φύσσα: Η απολογία Σταμπέλου για τις κλήσεις\nΟ Ανδρέας Δασκαλάκης νέος υπαρχηγός της Αστυνομίας\nΔείτε ποια φωτο της κατέβασε το Instagram λόγω γυμνού\nΤο 2020 θα κυκλοφορήσουν τα απομνημονεύματα του Όλιβερ Στόουν\nΣάκης Ρουβάς για το Μάτι: Η οργή και ο πόνος παραμένουν\nΤόνι Μπλερ κατά Μπόρις Τζόνσον: Πολιτικός διασκεδαστής\nΈνας κομίστας κάνει βιβλίο την "Πολυκατοικία"\nΚουτσούμπας για Μάτι: Να αποκατασταθούν επιτέλους οι πληγέντες\nΚαλεσμένη σε γάμο υπερπαραγωγή σε πύργο στη Βαρκελώνη\nΗ Κ. Καραμπέτη μεταμορφώνεται σε Ευτυχία Παπαγιαννοπούλου\nΒάφτισε την κόρη της στο Πόρτο Χέλι ανήμερα των γενεθλίων της\nΣτο μνημόσυνο των 102 νεκρών στο Μάτι ο Κυριάκος Μητσοτάκης\nΣάλος μετά την «είδηση» περί θανάτου του Ερντογάν\nΗ γυναίκα-σύμβολο ομορφιάς ποζάρει: Περίμενα καιρό να γίνω 40\nΠερήφανη μαμά: η Χάρπερ γίνεται... Spice girl με μία κίνηση\nΜάτι: Ένας χρόνος μετά - Το χρονικό της τραγωδίας\nΚρήτη: Νεκρός τουρίστας από μαχαίρι σε δωμάτιο ξενοδοχείου\nΤα δύο πρώτα φορολογικά νομοσχέδια με μείωση φόρων\nΗ Huawuei απέλυσε τα 2/3 της θυγατρικής της στις ΗΠΑ\nΑποπέμφθηκε αστυνομικός που έγραψε για σφαίρα στην Κορτές\nΤρεις νεκροί από τροχαία στην Κρήτη μέσα σε λίγες ώρες\nΤο ελληνικό καλοκαίρι γίνεται έκθεση στην Παροικιά


Καραμπινάτη παρανομία: Η «πολυϊδιοκτησία» ξεμπροστιάζει την ΕΠΟ και πάει κόντρα στους νόμους του κράτους! | in.gr\nΚαραμπινάτη παρανομία: Η «πολυϊδιοκτησία» ξεμπροστιάζει την ΕΠΟ και πάει κόντρα στους νόμους του κράτους!\nΤο ποδόσφαιρο στην εποχή της «Εξυγίανσης», ολοένα και ζέχνει περισσότερο. Αναδύεται αυτή τη ζοφερή οσμή της σαπίλας.\n29 Ιουλίου 2019, 22:16\nΤο ποδόσφαιρο στην εποχή της «Εξυγίανσης», ολοένα και ζέχνει περισσότερο. Αναδύεται αυτή τη ζοφερή οσμή της σαπίλας. Το μαγειρείο, βλέπετε, μυρίζει. Εως τώρα είχαμε δει πολλά. Πάρα πολλά. Είδαμε δικαστικές αποφάσεις, τακτικών δικαστών να αλλάζουν από τα… υπόγεια του Μαξίμου, στη μία μετά τα μεσάνυχτα και άδεια γήπεδα να γεμίζουν. Είδαμε τελικούς με μαχαιριές να ονομάζονται γιορτές. Είδαμε την απόλυτη ισοπέδωση του θεσμού της Εθνικής ομάδας. Είδαμε το ποδόσφαιρο να ανάγεται σε παιχνίδια στα χέρια βλαχονεόπλουτων, που πήραν ισχύ στα χέρια τους και αποφάσισαν να… πιάσουν την καλή, στην πλάτη του σπορ.


Γιορτή του Αγίου Βαλεντίνου: 5 αυτοσχέδιοι τρόποι για να του δείξεις την αγάπη σου! | The Dot\nΓιορτή του Αγίου Βαλεντίνου: 5 αυτοσχέδιοι τρόποι για να του δείξεις την αγάπη σου!\nΆφησε την φαντασία σου ελεύθερη!\nAν είσαι ερωτευμένη τότε θα μετράς αντίστροφα μέχρι να έρθει η γιορτή του Αγίου Βαλεντίνου. Μπορεί να έχεις δέκα μέρες μπροστά σου, αλλά φίλη, οφείλεις να προετοιμαστείς από τώρα, για να κάνεις φέτος το πιο ξεχωριστό δώρο στο αγόρι σου.\n1. Μια χειροποίητη κάρτα!\nΠάρε από το βιβλιοπωλείο χαρτόνι σε όποιο χρώμα θέλεις. Φτιάξε μια κάρτα και γράψε μέσα ότι γλυκούλι μήνυμα θέλεις. Έπειτα πρόσθεσε αυτοκόλλητα με καρδούλες ή φτιάξε τις μόνη σου με το χαρτόνι που περίσσεψε και βάψε τις με μαρκαδόρο! (Ναι, θα νομίζεις οτι ξαναπήγες νηπιαγωγείο!)\n2. DIY μήνυμα\nΘα χρειαστείς μια οδοντογλυφίδα και λίγο κόκκινο χαρτόνι.\nΖωγράφισε δυο καρδιές με το χαρτόνι και κόψε τις με το ψαλίδι. Γράψε ένα σημειωματάκι μικρό. Πριν κολλήσεις τις δυο καρδιές μεταξύ τους βάλε ανάμεσα τους το σημείωμα. Και έπειτα άνοιξε μια τρυπούλα και βάλε την οδοντογλυφίδα. Πρωτότυπο;\n3. Αγόρασε ένα καδράκι που έχει χώρο μέσα, για να βάλεις διάφορα αντικείμενα μαζί με τη φωτογραφία. Υπάρχουν σε διάφορα καταστήματα διακόσμησης. Πάρε την πιο ωραία, γλυκιά φωτογραφία σας και κόλλησέ την μέσα. Πρόσθεσε γύρω γύρω αυτοκόλλητα ή κάποια ταπετσαρία αυτοκόλλητη. Επίσης μπορείς να βάλεις διάφορα πράγματα μέσα στο κάδρο. Για παράδειγμα αν επιλέξεις μια καλοκαιρινή φωτογραφία βάλε μέσα άμμο και κοχύλια. Ανάλογα με την φωτογραφία φτιάχνεις και ένα concept.\n4. Φτιάξε το δικό σου αυτοσχέδιο-ανατρεπτικό κάδρο! Πάρε πολλούς φελλούς και κόλλησε τους σε σχήμα καρδιάς σε μια επιφάνεια. Γράψε ότι θέλεις και έπειτα βάψε από πάνω τους φελλούς. Δεν φαντάζεσαι πόσο τέλειο μπορεί να γίνει!\nNote: (Το παρακάτω κείμενο δεν απευθύνεται στις αδέσμευτες αλλά τις παρακινεί εκείνη την ημέρα να βάλουν τα καλά τους, να βαφτούν και να βγουν έξω!) Go, girl!\nΘα του κάνεις έκπληξη στο σπίτι; Φτιάξε αρωματικά που θα φτιάξουν τη πιο ρομαντική ατμόσφαιρα (μέρα που είναι!)


Πολιτισμός & Βαρβαρότητα (φ.350) - Δρόμος της Αριστεράς\nΑρχική πολιτισμός Πολιτισμός & Βαρβαρότητα (φ.350)\nΑνακοινώθηκε η πραγματοποίηση του 2ου Πανελλήνιου Συνεδρίου για την Εκπαίδευση από το Μουσείο Σχολικής Ζωής και Εκπαίδευσης του ΕΚΕΔΙΣΥ, την Παιδαγωγική Εταιρεία Ελλάδος, το Ελληνικό Τμήμα της ΙΒΒΥ-Κύκλος του Ελληνικού Παιδικού Βιβλίου και την Ελληνογαλλική Σχολή Jeanne d’ Arc, το οποίο θα πραγματοποιηθεί από 19 έως 21 Μαΐου στον Πειραιά.\nΘέμα του Συνεδρίου: «Εκπαίδευση στον 21ο αιώνα: θεωρία και πράξη»\nΈχοντας την εμπειρία συμμετοχής και στο 1ο Συνέδριο που πραγματοποιήθηκε πέρσι, αναρωτιέμαι αν το παρακολουθούν κι όσοι χαράζουν την εκπαιδευτική μας πολιτική. Μάλλον όχι…\nΔιότι αν το παρακολουθούσαν θα διαπίστωναν πόσοι πολλοί άνθρωποι από τον χώρο της εκπαίδευσης έχουν να παρουσιάσουν πρωτότυπες και καινοτόμες ιδέες, να κριτικάρουν με δημιουργικό τρόπο τα προγράμματα σπουδών και τα σχολικά εγχειρίδια, να μοιραστούν εμπειρίες και οράματα.\nΦοιτητές και εκπαιδευτικοί με γνώση και αγάπη για το αντικείμενό τους -που δεν το βλέπουν απλώς ως μια εργασία- που ούτε εισακούγονται, ούτε τους αφήνονται τα περιθώρια να λειτουργήσουν εκτός των ασφυκτικών πλαισίων που λειτουργούν σήμερα τα σχολεία στην Ελλάδα.\nΕνδιαφέρουσα είναι και η επιλογή των οργανωτών σε ό,τι αφορά στη θεματική των φετινών εργαστηρίων που είναι «Βιωματική εκπαίδευση για τα ανθρώπινα δικαιώματα».\nΈνα τέτοιο Συνέδριο είναι ίσως και η ευκαιρία/ αφορμή να δικτυωθούν άνθρωποι από όλη την Ελλάδα, να συζητήσουν, να σχηματίσουν εναλλακτικές προτάσεις, να αγωνιστούν μαζί για μια διαφορετική πορεία στην εκπαίδευση.\nΤέλος, θεωρώ πολύ σημαντική τη συμμετοχή του Κύκλου Ελληνικού Παιδικού Βιβλίου σε ένα τέτοιο συνέδριο με δεδομένο τον εξοβελισμό της «φιλαναγνωσίας» από τα σχολεία μας.\nΤο βιβλίο θα έπρεπε να έχει θέση -κλειδί στην εκπαίδευση κι όχι να επαφίεται η επαφή των παιδιών με τη λογοτεχνία μόνο σε κάποιους εμπνευσμένους παιδαγωγούς που καθημερινά δίνουν τη μάχη για μια Παιδεία που αγκαλιάζει τα παιδια.\nΠερισσότερες πληροφορίες στην ιστοσελίδα του Συνεδρίου: https://ekedisyconference.weebly.com/\nΜια ενδιαφέρουσα επετειακή εκδήλωση αφιερωμένη στα 70 χρόνια από την Ενσωμάτωση των Δωδεκανήσων, πραγματοποιείται τη Δευτέρα 13 Μαρτίου στις 6.30 μμ στο Πολεμικό Μουσείο.\nΛίγοι γνωρίζουν τα «παιχνίδια» που προσπάθησε να παίξει η Μεγάλη Βρετανία κατά τη διάρκεια του Β’ Παγκοσμίου Πολέμου.\nΑπό τα σχέδια που περιελάμβαναν τα Δωδεκάνησα στο «παζάρι» για την έξοδο της Τουρκίας στον πόλεμο στο πλευρό των Συμμάχων μέχρι τα σχέδια να γίνουν τα Δωδεκάνησα …Κύπρος.\nΈτσι έχει ιδιαίτερο ενδιαφέρον να παρακολουθήσουμε τόσο τις ομιλίες που θα πραγματοποιηθούν, όσο και το ντοκιμαντέρ με φωτο-κινηματογραφικό υλικό εποχής, που έχει ετοιμάσει η Πολιτιστική Ομάδα «Αρχιπέλαγος» εκ των συνδιοργανωτών της εκδήλωσης.


Tο Privilege Restaurant & Cocktail Bar επιστρέφει! – Cosmopoliti.com – Χριστίνα Πολίτη\nΤΩΡΑ | “Προδομένη Αγάπη” με την Τζένη Καρέζη: Χρονικό μιας σχεδόν άγνωστης ταινίας\nTο Privilege Restaurant & Cocktail Bar επιστρέφει!\nΗ επιβλητική προτομή της θεάς Αθηνάς, μια δημιουργία του γλύπτη Βασίλη Σακή, έχει τοποθετηθεί επάνω από το κεντρικό Bar, είναι σε επαφή με τον ναό της… τον Παρθενώνα.\nΠολυτελές μέσα στην απλότητά του, minimal, λιτό και συνάμα μεγαλειώδες με έντονες εικαστικές αναφορές, ανοίγει νέα σελίδα στην ιστορία του, σε μια μυσταγωγική ατμόσφαιρα!\nPrivilege Athens … Ένα μυθικό ταξίδι ξεκινάει… Γίνετε μέρος αυτής της νέας συναρπαστικής εμπειρίας και ανακαλύψτε μια υπέροχη νέα εποχή!\nPrivilege Athens: Ένα μυθικό ταξίδι ξεκινάει! Tο Privilege Restaurant & Cocktail Bar, επιστρέφει δυναμικά σε μια μαγική ταράτσα, με εκπληκτική θέα, στην καρδιά της πόλης, εμπνέεται…\nTags: Tο Privilege Restaurant & Cocktail Bar


Ο Μελαγχολικός μου - Σελίδα 3\nαπό Chouzouris Την / Το Δευ Μαρ 24, 2008 10:51 pm\nΑχ ταλαιπωρείται ο κακομοιρούλης με τον οίστρο....\nΑνυπομονώ να τον... γραπώσω!\nαπό marmanga Την / Το Δευ Μαρ 24, 2008 11:24 pm\nChouzouris έγραψε: Αχ ταλαιπωρείται ο κακομοιρούλης με τον οίστρο....\nEπειδή ταλαιπωρείται? Ή φοβάσαι μήπως σου μαγαρίσει τον Παύλα;;;;;\nΠάντως πολύ χάρηκα την γρήγορη ανάρρωση!\nαπό ismini Την / Το Δευ Μαρ 24, 2008 11:27 pm\nαπό Chouzouris Την / Το Δευ Μαρ 24, 2008 11:44 pm\nΝΕΡΙΝΑ μπήκε η Ισμήνη μέσα σου?\nαπό Fotoula Την / Το Τρι Μαρ 25, 2008 12:24 am\nChouzouris έγραψε: Ο Μελαγχολικός είναι σε οίστρο... Περπατάει στο διπλανό οικόπεδο και με τα 4 πόδια... σκαρφαλώνει (!!!)... κοιτάει τον Παύλα που κάθεται στο κάγκελο και νιαουρίζει δυνατά....\nΟυδεμία δυσχέρεια χρησιμοποίησης του πίσω ποδιού...\nΚαι του μεσαίου επίσης\nαπό Chouzouris Την / Το Τρι Μαρ 25, 2008 12:26 am\nαπό Luna Την / Το Τρι Μαρ 25, 2008 3:18 pm\nΘα συμφωνήσω ΑΠΟΛΥΤΩΣ με την προλαλήσασα\nαπό Chouzouris Την / Το Παρ Απρ 04, 2008 10:48 pm\nO Μελαγχολικός μου είναι γάτος με τρόπους... Έρχεται και του βάζω φαγητό. Ενώ πεινάει, δεν τρώει! Θέλει πρώτα να μάθει τα νέα! Μετά από κανα 20λεπτο βουτά στο φαί... γίνεται χάλια, μπαίνει όλος μέσα... Πλένεται... Μετά μένει κανα μισάωρο και στη συνέχεια πηγαίνει εκεί όπου κοιμάται καλύτερα... Εμάς μας προτιμά ως μαγειρείο...\nαπό ismini Την / Το Παρ Απρ 04, 2008 11:52 pm\nChouzouris έγραψε: O Μελαγχολικός μου είναι γάτος με τρόπους... Έρχεται και του βάζω φαγητό. Ενώ πεινάει, δεν τρώει! Θέλει πρώτα να μάθει τα νέα! Μετά από κανα 20λεπτο βουτά στο φαί... γίνεται χάλια, μπαίνει όλος μέσα... Πλένεται... Μετά μένει κανα μισάωρο και στη συνέχεια πηγαίνει εκεί όπου κοιμάται καλύτερα... Εμάς μας προτιμά ως μαγειρείο...\nαπό Desdemona Την / Το Σαβ Απρ 05, 2008 10:49 am\nΤο γατί των ονείρων μου... Αρσενικός, ηλίθιος, κεφάλας, αλλοίθωρος που κάνει ΜΑΑΑΑΑΑΟΥ.......\nαπό Chouzouris Την / Το Σαβ Απρ 05, 2008 10:53 am\nΝΙΕΕΕΕΕΕ!!! ΕΙΝΑΙ Α Υ Τ Ο ΑΚΡΙΒΩΣ!!!\nΌλγα τέλειο το νέο bannerάκι... Πάω στοίχημα ότι αυτός που στο έφτιαξε είναι χαρισματικός!\nαπό Desdemona Την / Το Σαβ Απρ 05, 2008 10:55 am\nChouzouris έγραψε: ΝΙΕΕΕΕΕΕ!!! ΕΙΝΑΙ Α Υ Τ Ο ΑΚΡΙΒΩΣ!!!\nΑυτός που μου το έφτιαξε είναι όντως χαρισματικός, έχει ηγετική φυσιογνωμία και είναι το καλύτερο παιδί... Αλλά ρε γμτ μάλλον πρέπει να του πάρω δώρο ένα σκουπάκι ειδικό για μούρες γατουνίων...\nαπό Chouzouris Την / Το Σαβ Απρ 05, 2008 10:58 am\nΠάω να πνίξω τον καημό μου στο... ξεσκονιστήρι....\nαπό mimika Την / Το Σαβ Απρ 05, 2008 1:15 pm\nο μελαγχολικός είναι ένας γλύκας!!!\nαπό ismini Την / Το Σαβ Απρ 05, 2008 3:51 pm\nΕγω δεν καταλαβαίνω γιατί τον φωνάζεις Μελαγχολικό Βικ?\nαπό Chouzouris Την / Το Σαβ Απρ 05, 2008 7:09 pm\nΜου βγάλει μια... μελαγχολία το βλέμμα του...\nαπό NiaR Την / Το Τρι Απρ 08, 2008 9:22 am\nκαλε αυτος ειναι γαταρος με τα ούλα του!!!!!!!\nαπό Chouzouris Την / Το Παρ Απρ 25, 2008 12:14 am\nΈχει 4 μέρες να φανεί................\nΑΝΗΣΥΧΩ............. Από τα Χριστούγεννα και πέρα δεν είχε λείψει ΟΥΤΕ ΜΙΑ ΗΜΕΡΑ....\nαπό Fotoula Την / Το Παρ Απρ 25, 2008 12:19 am\nίσως την έκανε για Ν.Υ.\n(θα έρθει, αφού το κάνει που και που αυτό )\nαπό Chouzouris Την / Το Κυρ Απρ 27, 2008 2:14 pm\nΗΡΘΕ Ο ΓΛΥΚΟΣ ΜΟΥ!!! ΕΦΑΓΕ 1 1/2 ΚΟΝΣΕΡΒΑ ΜΕΓΑΛΗ!!!\nαπό Gloriana Την / Το Κυρ Απρ 27, 2008 2:24 pm\nChouzouris έγραψε: ΗΡΘΕ Ο ΓΛΥΚΟΣ ΜΟΥ!!! ΕΦΑΓΕ 1 1/2 ΚΟΝΣΕΡΒΑ ΜΕΓΑΛΗ!!!\nΣε νιώθω έτσι παθαίνω και γω όταν λείπει κάποιες μέρες η Ηλέκτρα.\nΤο άτιμο το γατί είναι τόσο αλητήριο που σουρτουκεύει μερικές φορές ακόμα και για 4-5 μέρες. Οπότε μην ανησυχείς και για τον δικό σου, όταν την κάνει...\nΜετά έρχεται και αλλάζει τα φώτα στις κονσέρβες και τις κροκέτες.\nΠάντως από τότε που τη στείρωσα τρώει λογικά.\nΟ άλλος ο Μίσα είναι που δε συμμαζεύεται με τίποτα!!! Μπορεί να τρώει όλη τη μέρα μέχρι τελικής πτώσεως.\nΜονίμως θέλει να τρώει, είναι αυτό που λέμε καλύτερα να τον... ντύνω παρά να τον ταϊζω...\nΡε συ τώρα είδα τη φώτο του! Χονδρέλος είναιμ χαχαχαχα.\nΜήπως να του βρούμε μωρέ σπιτάκι???\nαπό Chouzouris Την / Το Κυρ Απρ 27, 2008 3:02 pm\nΕίναι γατί που κυκλοφορεί χρόνια ελεύθερος. Δεν νομίζω ότι θέλει να κλειστεί σε σπίτι.... Καλύτερα μιας ώρας ελεύθερη ζωή....\nαπό Marcos Την / Το Κυρ Απρ 27, 2008 5:43 pm\nέτσι, είναι, άμα είναι μαθημένα ελέυθερα, το καλύτερο είναι έτσι όπως ζούν να τα συνδράμουμε με τους δικούς τους όρους...\nΠολύ χαίρομαι που ξανάρθε!!!!\nαπό XIONIS Την / Το Κυρ Απρ 27, 2008 6:15 pm\nΕμένα δεν είναι κανεδίς σπίτι αυτές τις μέρες!!! Ποιος θα μου ταϊζει τα αδεσποτάκια μου?????\nαπό Gloriana Την / Το Κυρ Απρ 27, 2008 7:01 pm\nChouzouris έγραψε: Είναι γατί που κυκλοφορεί χρόνια ελεύθερος. Δεν νομίζω ότι θέλει να κλειστεί σε σπίτι.... Καλύτερα μιας ώρας ελεύθερη ζωή....\nΔεν έχεις και άδικο... Απο τη στιγμή που είναι και αστείρωτος... Απλά, ίσως τα γεράματα θα ήταν καλύτερα σε μια ζεστή γωνίτσα...\nΌτι κάναμε και για την φοβισμένη Κίρι...\nαπό Chouzouris Την / Το Κυρ Μάης 11, 2008 4:53 pm\nΟ Μελαγχολικός μου έχει χάσει πολύ βάρος.... δεν ξέρω... δεν μου άρεσε έτσι που τον είδα... το τρίχωμά του είναι σκληρό... Τρώει μεν κάθε ημέρα με όρεξη, αλλά νιώθω ότι κάτι δεν πάει καλά. Νομίζω ότι έχει μια πληγούλα στο δεξί μέρος στο στοματάκι του. Υπάρχει κάτι να του δώσω βιταμινούχο? Δεν μπορώ και να τον γραπώσω γαμώτο να τον πάω Αίλουρο...\nαπό Milly Την / Το Κυρ Μάης 11, 2008 7:18 pm\nChouzouris έγραψε: Ο Μελαγχολικός μου έχει χάσει πολύ βάρος.... δεν ξέρω... δεν μου άρεσε έτσι που τον είδα... το τρίχωμά του είναι σκληρό... Τρώει μεν κάθε ημέρα με όρεξη, αλλά νιώθω ότι κάτι δεν πάει καλά. Νομίζω ότι έχει μια πληγούλα στο δεξί μέρος στο στοματάκι του. Υπάρχει κάτι να του δώσω βιταμινούχο? Δεν μπορώ και να τον γραπώσω γαμώτο να τον πάω Αίλουρο...\nΒάλε λίγο calopet στο φαγητό του. Μυρίζει όμορφα και είναι από τις καλές βιταμινούχες πάστες.\nΤί άλλο να κάνεις βρε Βικ;;;;\nαπό OLGA Την / Το Κυρ Μάης 11, 2008 8:12 pm\nΒρε Βικ με τη γατοπαγίδα!!!!!!!!!!!!!!!!!!!!!!!!\nαπό Μπομπογατο Την / Το Κυρ Μάης 11, 2008 8:30 pm\nεπισης υπαρχουν και αυτες οι a.d. κονσερβουλες (νομιζω υπαρχουν και σε ξηρα)για την αποκατασταση του οργανισμου... το οτι τρωει παντως ειναι καλο σημαδι.. αν μπορεσεις να ελενξεις και τα κακακια του θα καταλαβεις πολλα για την υγεια του!\nαπό Chouzouris Την / Το Κυρ Μάης 11, 2008 8:46 pm\nΠού να τα βρω τα κακά του γαμώτο???? Αυτός τρώει και φεύγει....\nαπό Marcos Την / Το Κυρ Μάης 11, 2008 8:50 pm\nΧαϊδεύεται ή είναι απ' τους "άπιαστους"\nΑν χαϊδεύεται μήπως σιγά-σιγά μπορούσαμε να οργανώσουμε μιά "απαγωγή" να πήγαινε Αιλουρο;\nαπό Chouzouris Την / Το Κυρ Μάης 11, 2008 8:53 pm\nΤο ' χω δοκιμάσει δις.........\nαπό Marcos Την / Το Κυρ Μάης 11, 2008 8:58 pm\nΝαι, το βλέπω.. Τώρα διαβάζω όλο το θέμα...\nαπό OLGA Την / Το Κυρ Μάης 11, 2008 10:52 pm\nΚαλέ την γατοπαγιδα!!!!!!!!!!!! Δεν το διαβασες πιο πάνω ή με αγνοεις αντμίνα;\nαπό Chouzouris Την / Το Κυρ Μάης 11, 2008 11:11 pm\nμωρέ δεν θέλω να τον τρομάξω...


Κατσίκες «κατέλαβαν» πόλη στην Ουαλία | Euronews\nΑπό euronews with ΑΠΕ-ΜΠΕ • ανανεώθηκε πριν: 31/03/2020\nΠνευματικά Δικαιώματα ANDREW STUART via AP\nΆλλοτε οι δρόμοι στην μικρή παραθαλάσσια πολη Λάντουντνο στην Βόρεια Ουαλλία έσφιζαν από ζωή. Στην εποχή του κορωνοϊού όμως, τα γέλια και οι φωνές έχουν αντικατασταθεί από... βελάσματα.\nΜε τους ανθρώπους σε αυστηρή καραντίνα, η πόλη ανήκει πλέον στις... κατσίκες.\nΤο κοπάδι, που αποτελεί τοπική ατραξιόν, ζει υπό φυσιολογικές συνθήκες ελεύθερο στα απόκρημνα βράχια των ουαλικών ακτών και σπάνια εμφανίζεται στην πόλη. Από την έναρξη των μέτρων περιορισμού της κυκλοφορίας ωστόσο τα παιχνιδιάρικα ζώα κυκλοφορούν ελευθερα, μασουλώντας αμέριμνα λουλούδια και χλόη από τους κήπους των σπιτιών.\n«Δεν κυκλοφορεί κανείς οπότε άρπαξαν την ευκαιρία και το απολαμβάνουν. Πιστεύω ότι επειδή είναι τόσο ήσυχα και δεν υπάρχει κανείς να τις τρομάξει, δεν τις νοιάζει τίποτα και τρώνε ότι βρουν», εξηγεί ο Άντριου Στιούαρτ, τα βίντεο του οποίου έχουν γίνει viral στο διαδίκτυο.\nΜε τους δρόμους του Λάντουντο αφύσικα ήσυχους, το κοπάδι των 150 κατσικιών κυκλοφορεί ανενόχλητο.\nΗ δημοτική σύμβουλος Κάρολ Μάρουμπι είπε ότι οι κατσίκες δεν έρχονται συνήθως στην πόλη, εκτός κι αν επικρατεί κακοκαιρία, όμως, σε αυτήν την περίπτωση πιθανόν συνειδητοποίησαν ότι κάτι περίεργο συμβαίνει. «Νομίζω ότι νιώθουν μοναξιά και κατέβηκαν στην πόλη για να ρίξουν μια ματιά», είπε.\nΤα ζώα στην εποχή του κορονοϊού\nCOVID-19: Νεκρός 13χρονος στο Λονδίνο\nΕλλάδαΡωσίαΑστυνομίαΠόλεμος στην ΟυκρανίαΡωσική εισβολή στην ΟυκρανίαΟυκρανίαΗνωμένες Πολιτείες Αμερικής / ΗΠΑΤζο ΜπάιντενΑμβλώσειςΙσπανίαΆγιο Όρος


Αν ο Χριστός δεν πέθαινε στον σταυρό,δεν θα πέθαινε από φυσικά αίτια; • Φιλούμενος - Ενάντια στην Νέα Τάξη Πραγμάτων\nΘέμα δημοσίευσης: Αν ο Χριστός δεν πέθαινε στον σταυρό,δεν θα πέθαινε από φυσικά αίτια;\nΔημοσιεύτηκε: 13 Δεκ 2016, 16:26\nΠαιδια,μου ηρθε μια απορια στο μυαλο και ανοιγω αυτο το θεμα,να το συζητησουμε μηπως εχει καποιος καποια εξηγηση στο παρακατω που θα θεσω:\nΑν ο Χριστος,δεν πεθαινε στον σταυρο,δεν θα πεθαινε καποτε απο φυσικα αιτια;Δηλαδη,γυρω στα 100 αντε το πολυ 120 χρονια του,δεν θα πεθαινε απο βαθυ γηρας,οπως ολοι οι ανθρωποι;Οπότε,πως γινεται να μιλαμε για ''θυσια'';Αφου και να μην θυσιαζοταν,επρεπε βαση των φυσικων νομων,να πεθανει καποτε!Αν ομως πεθαινε,οντας αναμαρτητος,αυτο θα σημαινε οτι η αμαρτια ΔΕΝ ΗΤΑΝ η αιτια να ΠΕΘΑΝΕΙ ο Αδαμ,καθως ξερουμε οτι ο Αδαμ θα ηταν αθανατος πανω στην γη,αν δεν ετρωγε το μηλο!Η κατασταση μου φαινεται μπερδεμενη,αν η αμαρτια και το προπατορικο αμαρτημα πεθαινει σαν ''κληρονομια'' ολους τους ανθρωπους,ο Χριστος που δεν το ειχε,αν δεν σταυρωνοταν,δεν θα επρεπε καν να πεθανει ουτε σε 100,ουτε σε 1000 χρονια,ουτε ΠΟΤΕ!Αλλα αυτο ''συγκρουεται'' και παλι,εχετε καποια εξηγηση;\nΘέμα δημοσίευσης: Re: Αν ο Χριστός δεν πέθαινε στον σταυρό,δεν θα πέθαινε από φυσικά αίτια;\nΔημοσιεύτηκε: 13 Δεκ 2016, 20:58\nΤα παρακάτω ελπίζω να σε βοηθήσουν στα ερωτήματά σου.\nΕίναι απο τον λόγο του Αγίου Αθανασίου - Περί ενανθρωπήσεως.\nhttp://users.uoa.gr/~nektar/orthodoxy/p ... phsews.htm\nφθορά των ανθρώπων παρά μόνον αν ο ίδιος πέθαινε· αλλά, δεν ήταν δυνατό\nΛόγου που εξουσιάζει τα πάντα, να γίνει ικανό να πεθάνει για χάρη όλων· και\nτο δικό του σώμα ως ναό και όργανο, αντίλυτρο για τη σωτηρία όλων·\nΚαι επειδή έπρεπε να γευτεί το θάνατο, έπαιρνε την αφορμή να ολοκληρώσει\nτη θυσία με θάνατο όχι από τον εαυτό του αλλά από τους άλλους. Διότι δεν\nάρμοζε στον Κύριο, που θεράπευε τις αρρώστιες των άλλων, να ασθενεί· ούτε\nέπρεπε να εξασθενήσει το σώμα του, με το οποίο δυνάμωνε τις αδυναμίες των\nΓιατί, λοιπόν, δεν εμπόδισε το θάνατο αλλά ούτε και την ασθένεια; Διότι γι’\nαυτό το σκοπό είχε το σώμα· δεν έπρεπε να εμποδίσει το θάνατο, για να μην\nφέρει εμπόδιο και στην ανάσταση. Να προηγηθεί πάλι από το θάνατο ασθένεια,\nκι αυτό δεν ήταν ορθό, για να μη νομίσουν ότι ο θάνατος ήταν αποτέλεσμα\nασθένειας. Δεν πείνασε λοιπόν; Βέβαια πείνασε, λόγω του σώματος· αλλά δεν\nπέθανε από πείνα, διότι έφερε το Θεό στο σώμα. Γι’ αυτό το λόγο, αν και\nπέθανε για τη λύτρωση όλων, δεν γνώρισε φθορά το σώμα του. Ολόκληρο\nαναστήθηκε· διότι δεν επρόκειτο για το σώμα κάποιου άλλου, παρά για το\nσώμα που έφερε η ίδια η Ζωή.\nΕάν πάλι είχε ασθενήσει το σώμα του και είχε διαλυθεί ο Λόγος μπροστά στα\nμάτια όλων, θα ήταν ανάρμοστο, ενώ θεραπεύει τις ασθένειες άλλων, να\nπαραμελεί το δικό του σώμα και να το διαλύουν οι ασθένειες. Πώς θα\nπίστευαν ότι θεραπεύει τις ασθένειες των άλλων, εφόσον ασθενεί το δικό του\nσώμα; Διότι, ή θα εξευτελιζόταν ως ανίκανος να θεραπεύσει την ασθένειά του,\nή, ενώ μπορούσε και δεν το έκανε, θα αποδειχνόταν και απέναντι στους άλλους\nότι δεν έχει αγάπη.\nΕάν πάλι, χωρίς καμία ασθένεια και κανένα πόνο, τελείως μόνος κάπου σε μια\nγωνία ή σ’ έναν έρημο τόπο, ή σε σπίτι ή οπουδήποτε αλλού έκρυβε\nτο σώμα του και μετά το εμφάνιζε ξαφνικά και έλεγε ότι αναστήθηκε\nαπό τους νεκρούς· όλοι θα νόμιζαν ότι λέει παραμύθια. Και πολύ περισσότερο,\nδεν θα τον πίστευαν αν μιλούσε για την ανάστασή του· διότι δεν θα υπήρχε\nκανένας αυθεντικός μάρτυρας του θανάτου του. Καθώς πρέπει να προηγείται\nο θάνατος από την ανάσταση· επειδή, δεν μπορεί να υπάρξει ανάσταση, αν δεν\nπροηγείται ο θάνατος. Έτσι, λοιπόν, αν πέθανε στα κρυφά, χωρίς να έγινε\nγνωστός ο θάνατός του και χωρίς να υπάρχουν μάρτυρες, τότε είναι επόμενο\nκαι η ανάστασή του να είναι άγνωστη και χωρίς μάρτυρες.\nΉ, για ποιό λόγο διακήρυττε την ανάστασή του, ενώ από την άλλη έκρυβε\nτο θάνατό του; Ή, για ποιό λόγο έδιωχνε τους δαίμονες μπροστά στα μάτια\nόλων και έκανε τον εκ γενετής τυφλό να βλέπει, και το νερό το έκανε κρασί,\nώστε μέσω αυτών να πιστέψουν ότι είναι ο Λόγος του Θεού; Γιατί και το θνητό\nσώμα του δεν το έδειχνε άφθαρτο μπροστά σε όλους, ώστε να πιστέψουν ότι\nαυτός είναι η όντως Ζωή;\nΑυτά λοιπόν αρκούν για τους μη χριστιανούς, που συνεχώς βρίσκουν αρνητικά\nεπιχειρήματα. Αν όμως κάποιος δικός μας, όχι από αμφισβήτηση αλλά από\nφιλομάθεια, ζητεί να μάθει για ποιό λόγο υπέστη σταυρικό θάνατο και όχι\nκάποιον άλλο, ας πληροφορηθεί κι αυτός ότι δεν συνέφερε σε μας κάτι τέτοιο·\nκαλώς σταυρώθηκε για χάρη μας ο Κύριος.\nΔιότι, αφού ήλθε να φορτωθεί ο ίδιος την κατάρα που μας επιβλήθηκε, πώς\nαλλιώς θα γινόταν κατάρα παρά μόνον αν δεχόταν καταραμένο θάνατο; Και\nαυτό είναι ο σταυρικός θάνατος. Διότι, έτσι λέει η Αγία Γραφή: «Καταραμένος\nνα είναι όποιος κρεμιέται στο ξύλο».\nΈπειτα, εφόσον ο θάνατος του Κυρίου αποτελεί τη λύτρωση όλων, και με το\nθάνατό του καταργείται η μεσοτοιχία που χώριζε (Θεό και ανθρώπους) και\nπροσκαλούνται οι ειδωλολάτρες, πώς θα μας καλούσε, αν δεν σταυρωνόταν;\nΔιότι μόνο πάνω στο σταυρό πεθαίνει κάποιος έχοντας απλωμένα τα χέρια. Γι’\nαυτό έπρεπε να υπομείνει ο Κύριος το σταυρικό θάνατο και ν’ απλώσει τα\nχέρια του, ώστε με το ένα να τραβήξει τον παλαιό λαό (Ιουδαίους) και με το\nάλλο τους ειδωλολάτρες· να τους ενώσει και τους δύο με τον εαυτό του.\nΚαι αυτό ο ίδιος το είπε, δηλώνοντας με τί είδους θάνατο επρόκειτο να τους\nλυτρώσει όλους: «Όταν θα με σηκώσουν ψηλά (στο σταυρό), όλους θα τους\nτραβήξω κοντά μου».\nΈτσι, λοιπόν, υψώθηκε στο σταυρό ο Κύριος και καθάρισε τον αέρα από τις\nκακόβουλες παγίδες του διαβόλου και των δαιμόνων\nλέγοντας: «Είδα το\nΣατανά να πέφτει σαν αστραπή». Ετοίμασε και ανακαίνισε το δρόμο της\nανόδου στον ουρανό, όπως το λέει πάλι: «Οι άρχοντές σας ν’ ανοίξουν τις\nπόρτες· ανοίξτε πύλες της αιωνιότητας». Διότι ο Λόγος δεν είχε ανάγκη να του\nανοίξουν τις πόρτες, αφού είναι ο Κύριος όλων· ούτε ήταν αποκλεισμένος ο\nδημιουργός από κάποιο δημιούργημά του. Εμείς ήμασταν που είχαμε ανάγκη·\nκι εμάς ανέβασε με το σώμα του στον ουρανό. Διότι, όπως το πρόσφερε με το\nθάνατό του για χάρη όλων, έτσι πάλι μ’ αυτό ετοίμασε το δρόμο της ανόδου\nΑυτός που δεν πιστεύει στην ανάσταση του σώματος του Κυρίου φαίνεται ότι\nαγνοεί τη δύναμη του Λόγου και της Σοφίας του Θεού. Διότι, εφόσον έλαβε\nσώμα και σαν φυσική συνέπεια το έκανε δικό του, όπως το αποδείξαμε με το\nλόγο μας, τί έπρεπε να το κάνει ο Κύριος; Ή, ποιό έπρεπε να είναι το τέλος\nτου σώματος, στο οποίο ενοικούσε ο ίδιος ο Λόγος;\nΔεν ήταν δυνατό να μην πεθάνει, επειδή ήταν θνητό και προσφερόταν για χάρη\nόλων στο θάνατο· για το γεγονός αυτό ο Σωτήρας προσέλαβε το σώμα για\nτον εαυτό του. Να παραμείνει πάλι νεκρό δεν ήταν δυνατό, γιατί είχε γίνει\nκατοικητήριο της όντως Ζωής. Γι’ αυτό πέθανε σαν θνητό που ήταν· ξανάζησε\nόμως γιατί είχε μέσα του τη ζωή· αυτά τα κατορθώματα αποδεικνύουν την\nΔημοσιεύτηκε: 14 Δεκ 2016, 12:09